1. pielikums

Ministru kabineta

2017. gada 20. jūnija

Grozījumi noteikumiem Nr. 353

**Preču un pakalpojumu grupas, kurām obligāti piemērojams zaļais publiskais iepirkums. (ZPI)**

1. Biroja papīrs.

2. Drukas iekārtas.

3. Datortehnika un informācijas un komunikācijas tehnoloģiju (IKT) infrastruktūra.

4. Pārtika un ēdināšanas pakalpojumi.

5. Tīrīšanas līdzekļi un pakalpojumi.

6. Iekštelpu apgaismojums.

7. Ielu apgaismojums un satiksmes signāli.

**ZPI prasības un kritēriji preču un pakalpojumu grupām, kurām obligāti piemērojams ZPI**

**1.  Biroja papīrs**

Prasības un kritēriji kopēšanas un grafiskam papīram lietošanai birojā (biroja papīrs) attiecas uz loksnēs vai ruļļos nopērkamu neapdrukātu papīru rakstīšanai, drukāšanai un kopēšanai (līdz 170 g/m2). Kritēriji neattiecas uz gataviem papīra izstrādājumiem, piemēram, piezīmju blokiem, zīmēšanas burtnīcām, kalendāriem, rokasgrāmatām.

Iespējami divi dažādi videi draudzīga papīra iepirkuma risinājumi (ar atšķirīgiem ZPI kritērijiem):

a) papīram, kura izgatavošanas pamatā ir reģenerētas papīra šķiedras, otrreizēji pārstrādāts papīrs,

b) papīram, kura izgatavošanas pamatā ir neapstrādāta šķiedra.

Šeit norādītas abas kritēriju grupas, lai pasūtītājs varētu izvēlēties savām vajadzībām atbilstošāko videi draudzīga papīra iepirkuma risinājumu.

**1.1. ZPI prasības un kritēriji un prasības otrreizēji pārstrādātam biroja papīram parastai izmantošanai**

|  |  |
| --- | --- |
| **Iepirkuma dokumentu sastāvdaļas** | **ZPI prasības un kritēriji** |
| Iepirkuma līguma priekšmets | Pilnībā no reģenerētām šķiedrām izgatavota otrreizēji pārstrādāta biroja papīra iepirkums. |
| Tehniskās specifikācijas | 1. PAPĪRA IZGATAVOŠANAI IZMANTOTĀ ŠĶIEDRA  Papīram ir jābūt pilnībā izgatavotam no reģenerētām papīra šķiedrām. Reģenerētās papīra šķiedras ir gan izlietotās, otrreizēji pārstrādātās šķiedras, gan neizlietotās, otrreizēji pārstrādātās šķiedras no papīrfabrikās izbrāķētā papīra.  2. ATSEVIŠĶU VIELU NEIZMANTOŠANA PAPĪRA RAŽOŠANĀ (BALINĀŠANĀ)  Papīrs nedrīkst saturēt elementāro hloru (ECF, angliski *Elementary Chlorine Free*). Tiks pieņemts arī hloru un tā savienojumus nesaturošs (TCF, angliski *Totally Chlorine Free*) papīrs. |

**1.2. ZPI prasības un kritēriji otrreizēji pārstrādātam papīram profesionālām vajadzībām**

|  |  |
| --- | --- |
| **Iepirkuma dokumentu sastāvdaļas** | **ZPI prasības un kritēriji** |
| Iepirkuma līguma priekšmets | Otrreizēji pārstrādāta papīra iepirkums, kura izgatavošanā reģenerētu papīra šķiedru īpatsvars no kopējā šķiedru apjoma ir bijis vismaz 75 %. |
| Tehniskās specifikācijas | 1. PAPĪRA IZGATAVOŠANAI IZMANTOTĀ ŠĶIEDRA  No papīra izgatavošanā izmantotajām šķiedrām 75 % ir jābūt reģenerētām šķiedrām. Reģenerētās papīra šķiedras ir gan izlietotās, otrreizēji pārstrādātās šķiedras, gan neizlietotās, otrreizēji pārstrādātās šķiedras no papīrfabrikās izbrāķētā papīra.  2. ATSEVIŠĶU VIELU NEIZMANTOŠANA PAPĪRA RAŽOŠANĀ (BALINĀŠANĀ)  Papīrs nedrīkst saturēt elementāro hloru (ECF, angliski *Elementary Chlorine Free*). Tiks pieņemts arī hloru un tā savienojumus nesaturošs (TCF, angliski *Totally Chlorine Free*) papīrs. |

**1.3. ZPI prasības un kritēriji biroja papīram, kura izgatavošanas pamatā ir ilgtspējīgā veidā un likumīgi iegūta neapstrādāta šķiedra**

|  |  |
| --- | --- |
| **Iepirkuma dokumentu sastāvdaļas** | **ZPI prasības un kritēriji** |
| Iepirkuma līguma priekšmets | Papīra iepirkums, kura izgatavošanas pamatā ir ilgtspējīgā veidā un/vai likumīgi iegūta neapstrādāta šķiedra (papīrs var saturēt arī noteiktu daudzumu reģenerētu šķiedru). |
| Tehniskās specifikācijas | 1. PAPĪRA IZGATAVOŠANĀ IZMANTOTĀS KOKSNES ŠĶIEDRAS IEGUVES LIKUMĪBA  Neapstrādātajām koksnes šķiedrām, ko izmanto celulozes ražošanā, ir jābūt iegūtām no likumīgiem avotiem.  2. ATSEVIŠĶU VIELU NEIZMANTOŠANA PAPĪRA RAŽOŠANĀ (BALINĀŠANĀ)  Papīrs nedrīkst saturēt elementāro hloru (ECF, angliski *Elementary Chlorine Free*). |
| Piedāvājuma izvērtēšanas kritēriji | ILGTSPĒJĪGA MEŽSAIMNIECĪBA  Papildu punkti tiks piešķirti proporcionāli tādu neapstrādātu koksnes šķiedru apjomam celulozes ražošanā, kas iegūtas pārbaudītos mežos, kuru apsaimniekošanā tiek īstenoti ilgtspējīgas meža apsaimniekošanas principi un pasākumi, |

**2.  Drukas iekārtas**

Drukas iekārtas ir ražojumi, kuri paredzēti lietošanai birojā un kuriem ir viena vai abas no šādām funkcijām:

a) iegūt papīra dokumenta vai fotogrāfijas formā drukātus attēlus vai nu no digitāla attēla vai arī dokumenta papīra formas kopijas kopēšanas/skenēšanas procesā;

b) iegūt digitālu attēlu no dokumenta papīra formas kopijas kopēšanas/skenēšanas procesā.

Prasības un kritēriji attiecas uz ražojumiem, kurus pārdod kā printerus, kopētājus un vairākfunkciju ierīces biroja vajadzībām. Kritēriji neattiecas uz faksa aparātiem, digitāliem pavairotājiem un skeneriem, kā arī lieljaudas attēlu pavairošanas iekārtām komercvajadzībām un ploteriem.

**2.1. ZPI prasības un kritēriji drukas iekārtām**

|  |  |
| --- | --- |
| **Iepirkuma dokumentu sastāvdaļas** | **ZPI prasības un kritēriji** |
| Iepirkuma līguma priekšmets | Tādu energoefektīvu drukas iekārtu iegāde, kam ir samazināta ietekme uz vidi. |
| Tehniskās specifikācijas  *Piemēro tikai tādai drukas iekārtai, kas spēj sasniegt un / vai pārsniegt vienkrāsas drukāšanas / kopēšanas ātrumu 25 attēli minūtē uz A4 formāta papīra.* | 1. DRUKĀŠANA UZ ABĀM LAPAS PUSĒM  Iekārtai jābūt aprīkotai ar bloku, kas automātiski drukā/kopē uz abām lapas pusēm. Abpusējās drukāšanas un/vai kopēšanas funkcija ražotāja nodrošinātajā oriģinālprogrammatūrā ir iestatīta kā noklusējums.  2. VAIRĀKI ATTĒLI UZ VIENAS PAPĪRA LAPAS  Iekārtas standarta iespēja ir spēja drukāt un/vai kopēt 2 vai vairāk dokumenta lappuses uz vienas papīra lapas, ja ražojumu lieto ar ražotāja nodrošinātu oriģinālprogrammatūru (printera dzinis).  3. ENERGOEFEKTIVITĀTE LIETOŠANAS REŽĪMĀ  Visiem izstrādājumiem ir jābūt deklarācijai, kura izstrādāta atbilstoši ECMA 370 standartam, un aizpildīta saskaņā ar ECMA 370 standarta A un B2 pielikumiem.  4. INSTRUKCIJA PAR IEKĀRTAS IZMANTOŠANU VIDEI MAZĀK KAITĪGĀ VEIDĀ  Norādījumi, kā konkrēto drukas iekārtu izmantot, pēc iespējas mazāk kaitējot videi (aprakstītas ir papīra izmantošanas funkcijas, energoefektivitātes funkcijas, ražojuma atkritumu un jebkādu izlietojamu materiālu, piemēram, tintes un/vai tonera kasetņu izmantošana), ir rakstiski pieejami kā atsevišķa lietošanas rokasgrāmatas daļa un/vai elektroniski – ražotāja tīmekļvietnē.  5. RAŽOJUMA LIETOŠANAS ILGUMS UN GARANTIJA *(neattiecas uz nomas līgumiem, kas ietver tehnisko apkalpošanu)*  Ražojumam ir vismaz piecu gadu garantija remontam vai nomaiņai. Pieteikuma iesniedzējs turklāt nodrošina, ka oriģinālas vai līdzvērtīgas rezerves daļas ir pieejamas (tieši vai no pilnvarotā pārstāvja) vismaz piecus gadus pēc pirkuma dienas. Šo nosacījumu nepiemēro nenovēršamās īslaicīgās situācijās, ko ražotājs nevar kontrolēt, piemēram, dabas katastrofu gadījumā.  6. RESURSU EFEKTĪVA IZMANTOŠANA ATTIECĪBĀ UZ KASETNĒM: tonera un/vai tintes kasetņu atkārtotai izmantošanai paredzēta iekārtas uzbūve (dizains) *(prasību nepiemēro iekārtām, kurās neizmanto kasetnes)*  Jābūt iespējai iekārtās izmantot otrreiz uzpildītas tonera un/vai tintes kasetnes. Nedrīkst uzstādīt tādas ierīces vai izmantot tādas metodes, kas neļauj toneri un/vai tintes kasetni izmantot atkārtoti. |
| Piedāvājuma izvērtēšanas kritēriji | 1. LIELĀKA ENERGOEFEKTIVITĀTE LIETOŠANAS REŽĪMĀ  Papildu punktus piešķirs par katriem 5 % mazāk patērētas elektroenerģijas nekā norādīts tehniskajās specifikācijās attiecībā uz lietošanas režīmu, ko mēra saskaņā ar Testēšanas metodi biroja tehnikas iekārtu energopatēriņa noteikšanai, 2.0 versija – galīgā redakcija, 2012. gada maijs, vai līdzvērtīgu metodi.  2. DRUKĀŠANA UZ ABĀM LAPAS PUSĒM*(piemēro tikai tādām drukas iekārtām ar maksimālo vienkrāsas drukāšanas/kopēšanas ātrumu mazāk par 25 attēliem minūtē uz A4 formāta papīra)*  Papildu punktus piešķir drukas iekārtām, kas aprīkotas ar automātisku abpusējas drukāšanas/kopēšanas bloku (dupleksa bloks). Abpusējās drukāšanas un/vai kopēšanas funkcija ražotāja nodrošinātajā oriģinālprogrammatūrā ir iestatīta kā noklusējums.  3. ENERGOEFEKTIVITĀTE GAIDSTĀVES REŽĪMĀ  Papildu punktus piešķir atbilstoši elektroenerģijas patēriņam tīklierosas gaidstāves režīmā, uz ko iekārtu pārslēdz ar barošanas pārvaldības funkciju vai līdzīgu funkciju. Jo mazāks ir elektroenerģijas patēriņš, jo vairāk punktu tiek piešķirts.  Energopatēriņš ir jāmēra saskaņā ar Testēšanas metodi biroja tehnikas iekārtu energopatēriņa noteikšanai, 2.0 versija – galīgā redakcija, 2012. gada maijs, vai līdzvērtīgu metodi. |

# 3. Datortehnika un IKT infrastruktūra

Prasības un kritēriji attiecas uz ražojumiem, kurus pārdod kā datorus (personālos datorus, piezīmjdatorus, monoblokus, planšetes) un monitorus, kā arī uzinformācijas un komunikācijas tehnoloģiju (IKT) infrastruktūras komponentēm (serveriem, disku masīviem un komunikāciju iekārtām) un IKT infrastruktūras pakalpojumiem, kā arī uz datu centriem un mākoņpakalpojumiem.

Vēršam uzmanību, ka noradīto vērtēšanas kritēriju izmantošanu Elektronisko iepirkumu sistēmas (EIS) iepirkumos būs iespējams nodrošināt tikai konkursa laikā, bet to nav iespējams nodrošināt vispārīgās vienošanās darbības laikā jeb EIS e-pasūtījumu apakšsistēmā (e-katalogos).

**3.1. ZPI prasības un kritēriji datortehnikai**

|  |  |
| --- | --- |
| **Iepirkuma dokumentu sastāvdaļas** | **ZPI prasības un kritēriji** |
| Iepirkuma līguma priekšmets | Tādu [*personālo datoru / piezīmjdatoru / monitoru/ monobloku/planšešu*] iegāde, kuriem ir minimāla ietekme uz vidi visā to kalpošanas laikā. |
| Atlases kritēriji | 1. LĪGUMSLĒDZĒJA VIDES ASPEKTU IEVĒROŠANA  Līgumslēdzējam (piegādātājam) jāpierāda savas tehniskās un profesionālās spējas ievērot līgumā minētos energoefektivitātes un vides aspektus ar apakšpunktos 1.1. vai 1.2. minētajiem īstenotajiem pasākumiem:  1.1. vides pārvaldības sistēmu (VPS) datortehnikas piegādei (piemēram, Eiropas Savienības Vides pārvaldības un audita sistēma (EMAS), LVS EN ISO 14001:2015 "Vides pārvaldības sistēmas, prasības vadlīniju lietošanai (ISO 14001:2015)" vai līdzvērtīgu sistēmu), (Attiecināms uz iepirkumiem saskaņā ar Publisko iepirkumu likuma 48(3) pantā noteiktām līgumcenu robežvērtībām)  vai  1.2. vides aizsardzības politiku attiecībā uz IKT piegādes veikšanu un darba instrukcijām un procedūrām attiecībā uz piegādes veikšanu videi draudzīgā veidā, kuras faktisko ievērošanu apliecina atzītas iestādes (iestādes, kas akreditēta veikt šādus auditus) atzinumus. |
| Tehniskās specifikācijas | 1. ENERGOEFEKTIVITĀTES KRITĒRIJI  Visiem izstrādājumiem ir jābūt deklarācijai, kura izstrādāta atbilstoši ECMA 370 standartam, un aizpildīta saskaņā ar ECMA 370 standarta A un B2 pielikumiem.  2. IERĪCES KALPOŠANAS ILGUMS  2.1. Personālajiem (galda) datoriem jābūt konstruētiem tā, lai:   * + 1. operatīvā atmiņa nomaināma vai modernizējama;     2. cieto disku (vai daļas, kas pilda cietā diska funkcijas) un CD diskdzini, un/vai DVD diskdzini, ja datorā tāds ir, varētu nomainīt.     3. barošanas bloks ar vismaz 85% lietderības koeficientu pie 100% noslodzes.   2.2. Planšetdatoriem ir jābūt:  2.2.1. ar iebūvētu iekšējo atmiņu vismaz 16GB un iespēju ievietot papildu iekšējo datu nesēju vai iespēju izmantot attālinātu datu piekļuvi (mākoņglabātuve).   * 1. Monoblokiem ir jābūt konstruētiem tā, lai operatīvā atmiņa būtu nomaināma vai modernizējama.   3. TROKŠŅA LĪMEŅI  3.1. Personālā datora "deklarētais A-novērtētais skaņas intensitātes līmenis" (re 1 pW), saskaņā ar ISO 9296:1988 standarta "Deklarētās datoru un uzņēmējdarbības iekārtu trokšņa emisiju vērtības" 3.2.5. punktu, kas mērīts saskaņā ar LVS EN ISO 7779:2011 standartu "Akustika. Informācijas tehnoloģiju un telekomunikāciju iekārtu radīto trokšņu mērīšana (ISO 7779:2010)" vai līdzvērtīgiem standartiem, nedrīkst pārsniegt:   * + 1. 4,0 B(A) dīkstāves darbības režīmā (līdzvērtīgs 40 dB(A));     2. 4,0 B(A), kad darbojas cietā diska diskdzinis (līdzvērtīgs 40 dB(A)).   3.2. Piezīmjdatora "deklarētais A-novērtētais skaņas intensitātes līmenis" (re 1 pW), saskaņā ar ISO 9296: 1988 standarta "Deklarētās datoru un uzņēmējdarbības iekārtu trokšņa emisiju vērtības" 3.2.5.punktu, kas mērīts saskaņā ar LVS EN ISO 7779:2011 standartu "Akustika. Informācijas tehnoloģiju un telekomunikāciju iekārtu radīto trokšņu mērīšana (ISO 7779:2010)" vai līdzvērtīgiem standartiem, nedrīkst pārsniegt:   * + 1. 3,0 B(A) dīkstāves darbības režīmā (līdzvērtīgs 30 dB(A));     2. 3,5 B(A), kad darbojas cietā diska diskdzinis (līdzvērtīgs 35 dB(A)).   3.3. Monobloka "deklarētais A-novērtētais skaņas intensitātes līmenis" (re 1 pW), saskaņā ar ISO 9296:1988 standarta "Deklarētās datoru un uzņēmējdarbības iekārtu trokšņa emisiju vērtības" 3.2.5. punktu, kas mērīts saskaņā ar LVS EN ISO 7779:2011 standartu "Akustika. Informācijas tehnoloģiju un telekomunikāciju iekārtu radīto trokšņu mērīšana (ISO 7779:2010)" vai līdzvērtīgiem standartiem, nedrīkst pārsniegt:   * + 1. 3,5 B(A) dīkstāves darbības režīmā (līdzvērtīgs 35 dB(A));     2. 4,0 B(A), kad darbojas cietā diska diskdzinis (līdzvērtīgs 40 dB(A)).   4. INFORMĀCIJA VIDEI DRAUDZĪGAI LIETOŠANAI  Jānodrošina lietošanas norādījumi un/vai apmācības kursi par IT atbalstu datortehnikas videi draudzīgai pārvaldībai.  5. ENERĢIJAS PATĒRIŅA PĀRVALDĪBA  5.1 Klientu informēšanai datortehniku piegādā ar šādiem informatīviem materiāliem:   * + 1. pēc noklusējuma iestatīto energopatēriņa pārvaldības iestatījumu apraksts;     2. dažādu energopatēriņa pārvaldības funkciju laika iestatījumu apraksts;     3. norādes par to, kā pareizi aktivizēt datoru no miega režīma.   5.2 Datortehniku piegādā ar vienu vai vairākiem šādiem informatīvajiem materiāliem:   * + 1. noklusējuma energopatēriņa pārvaldības iestatījumu saraksts;     2. norāde par to, ka noklusējuma energopatēriņa pārvaldības iestatījumi ir energotaupīgi.   6. REZERVES DAĻAS  Piegādātājam ir jāgarantē, ka rezerves daļas būs pieejamas vismaz 3 gadus pēc ražošanas beigām.  7. PLASTMASAS KORPUSU, APVALKU UN IETVARU MARĶĒŠANA  Ārējos plastmasas korpusus, apvalkus un ietvarus, kuru svars pārsniedz 100 gramus un virsmas laukums pārsniedz 50 cm2, marķē saskaņā ar standartu ISO 11469 un ISO 1043-1.  8. REACH KANDIDĀTVIELU SARAKSTĀ IEKĻAUTU VIELU DEKLARĀCIJA  Pretendents deklarē REACH kandidātvielu sarakstā iekļauto vielu klātbūtni, ja koncentrācija pārsniedz 0,1 % (pēc masas) visā produktā un katrā no šādiem montāžas mezgliem:  - mātesplate ar mikroshēmām (tostarp CPU, RAM, grafikas mikroshēmas);  - displeja bloks (tostarp izgaismojums);  - korpusi un ietvari;  - ārēja tastatūra, pele un/vai sensorpanelis;  - ārējie maiņstrāvas un līdzstrāvas barošanas kabeļi (tostarp adapteri un akumulatoru bloki).  9. GARANTIJA UN KALPOŠANAS ILGUMS  Pretendents sniedz vismaz divu gadu garantiju stacionārajiem un portatīvajiem datoriem, monoblokiem un monitoriem, kas ir spēkā no produkta piegādes brīža. Šī garantija attiecas uz remontu vai nomaiņu un ietver pakalpojumu līgumu ar produkta aizvešanas un atvešanas vai remonta uz vietas iespēju.  Garantija nodrošina to, ka produkti atbilst līguma specifikācijām, nenosakot papildu maksu. Tā attiecas uz akumulatora bojājumiem (Pie bojājumiem pieskaita neuzlādēšanos, kā arī nespēju noteikt akumulatora pieslēgumu. Akumulatora ietilpības pakāpenisku samazināšanos lietošanas gaitā neuzskata par bojājumu, ja vien uz to neattiecas īpašs garantijas noteikums, skatīt piedāvājuma izvērtēšanas kritērijos)  10. REZERVES DAĻU NEPĀRTRAUKTA PIEEJAMĪBA  Piegādātājam vai ražotājam Līgumā ir jāgarantē, ka rezerves daļas būs pieejamas vismaz 3 gadus pēc preces ražotāja garantijas beigām. |
| Piedāvājuma izvērtēšanas kritēriji | 1. DEMONTĀŽAS UN PLASTMASAS DETAĻU PĀRSTRĀDES IESPĒJAS   Papildu punktus piešķirs par demontāžas ērtumu un vieglu plastmasas daļu pārstrādi personālajiem (galda) datoriem, monitoriem, piezīmjdatoriem:   * 1. a) savienojumi ir pieejami ar parastiem instrumentiem, un ir pēc iespējas standartizēti;   2. b) plastmasas daļām, kas sver vairāk par 25 g, ir pastāvīgs marķējums, pēc kā identificē materiālu saskaņā ar standartu LVS EN 11469:2016 "Plastmasas. Plastmasas izstrādājumu vispārējā identificēšana un marķēšana" vai līdzvērtīgu standartu. Šis kritērijs neattiecas uz ekstrudētu plastmasu un plakano displeju gaismas vadiem;   3. c) plastmasas daļas ir no viena polimēra vai saderīgiem polimēriem, izņemot apvalkus, kas sastāv no ne vairāk kā divu veidu polimēriem, kuri ir atdalāmi.  1. ENERĢIJAS PATĒRIŅA UZLABOJUMS   Papildus punkti tiks piešķirti, ja pretendents iesniedz aprites cikla izmaksu aprēķinu (piemēram, VARAM aprites cikla kalkulatoru), saskaņā ar kuru piedāvātais iespējamais uzlabojums rada produkta kopējo ekspluatācijas izmaksu relatīvu samazinājumu, salīdzinot ar modeļiem ar zemāku energoefektivitātes līmeni. Maksimāli piešķiramo punktu skaits nepārsniedz 20% no kopējā saimnieciskā izdevīguma vērtējuma.   1. REZERVES DAĻU IZMAKSU KONKURĒTSPĒJA   Pretendents iesniedz cenu sarakstu oriģinālajām vai saderīgām rezerves daļām (attiecīgi TS prasībām par daļu nomaināmību) un orientējošās darbaspēka izmaksas par to nomaiņu, ko veic pretendenta pilnvarotie pakalpojumu sniedzēji. Punktus piešķir atbilstoši izmaksu ziņā konkurētspējīgākajiem piedāvājumiem. Piezīme. Norādītajā sarakstā var pievienot papildu sastāvdaļas, ja tās uzskatāmas par nozīmīgām cenu salīdzinājumā.   1. GARANTIJAS UN PAKALPOJUMU LĪGUMI   Papildus punkti tiek piešķirti, ja ražotāja garantijas ilgums stacionārajiem un portatīvajiem datoriem, monoblokiem un monitoriem ir vismaz 5 gadi.   1. ATKRITUMU APSAIMNIEKOŠANA   Papildus vērtēšanas priekšrocības punktus Pasūtītājs var piešķirt, ja pretendents veic visu savu atkritumu šķirošanu pa vismaz šādām grupām:  • bioloģiski noārdāmie atkritumi,  • papīrs/kartons,  • plastmasa,  • stikls,  • baterijas un bīstamie atkritumi.  Maksimāli piešķiramo punktu skaits nepārsniedz 5% no kopējā saimnieciskā izdevīguma vērtējuma. |
| Līguma izpildes noteikumi | 1. NOLIETOTĀS DATORTEHNIKAS DROŠA UTILIZĀCIJA   IT tehnikas piegādātājam vismaz 3 (trīs) mēnešus pēc attiecīgās iekārtas ilgākās garantijas (ražotāja vai piegādātāja nodrošinātās) beigām ir pienākums nodrošināt bezmaksas tehnikas pieņemšanu un utilizācijas servisu. Pasūtītājs izdzēš datus un nogādā Piegādātājam iekārtu, savukārt piegādātājs to bezmaksas pieņem un nodod utilizēšanai elektronisko atkritumu apsaimniekošanas uzņēmumam. |

# ZPI prasības un kritēriji IKT infrastruktūras komponentēm

|  |  |
| --- | --- |
| **Iepirkuma dokumentu sastāvdaļas** | **ZPI prasības un kritēriji** |
| Iepirkuma līguma priekšmets | Tādu iekārtu [serveru (tai skaitā serveru šasiju) un disku masīvu un apvienoto risinājumu] iegāde, kuriem ir minimāla ietekme uz vidi visā to kalpošanas laikā. |
| Tehniskās specifikācijas | 1. ENERĢIJAS PATĒRIŅŠ  1.1. serveriem, kuros var izmantot tikai vienu procesoru, jābūt aprīkotiem ar vienu vai vairākiem 220V barošanas blokiem, kura(-u) efektivitāte pie 50% noslodzes ir vismaz 92%;  1.2. serveriem, kuros var vienlaicīgi izmantot vairāk nekā vienu procesoru, un disku masīviem, kuriem ir iespējams tikai viens vai divi kontrolieri, ir jābūt aprīkotiem ar vienu vai vairākiem 220 V barošanas blokiem, kuru efektivitāte pie 50% noslodzes ir vismaz 92%;  1.3. serveru šasijām (piemēram, asmeņserveru šasijām) un disku masīviem, kuriem ir iespējams izmantot vairāk nekā divus kontrolierus, ir jābūt aprīkotām ar vismaz diviem 220 V barošanas blokiem, kuru efektivitāte pie 50% noslodzes ir vismaz 92%.  2. IERĪCES KALPOŠANAS ILGUMS  Serveriem jābūt konstruētiem tā, lai:  2.1. operatīvā atmiņa būtu nomainiāma vai modernizējama  2.2 cieto disku (vai daļas, kas pilda cietā diska funkcijas, ja serverī tādas ir) varētu nomainīt bez instrumentu palīdzības.  3. REZERVES DAĻAS  Piegādātājam ir jāgarantē, ka rezerves daļas būs pieejamas vismaz 3 gadus pēc preces ražotāja garantijas beigām. |
| Piedāvājuma izvērtēšanas kritēriji | 1. DEMONTĀŽAS IESPĒJAS  Papildu punktus piešķirs par demontāžas ērtumu:   * 1. iekārtai ir iespējams nomainīt barošanas bloku (ja iekārtai tāds ir) bez nepieciešamības apturēt iekārtas darbu;   2. iekārtas korpuss ir atverams bez instrumentu palīdzības.   2. ENERĢIJAS PATĒRIŅŠ  Papildu punktus piešķirs šādām iekārtām:  2.1. serveriem, kuros var izmantot tikai vienu procesoru, ir jābūt aprīkotiem ar vienu vai vairākiem 220 V barošanas blokiem, kuru efektivitāte pie 50 procentu noslodzes ir vismaz 90 procenti;  2.2. serveriem, kuros var vienlaicīgi izmantot vairāk nekā vienu procesoru, un disku masīviem, kuriem ir iespējams tikai viens vai divi kontrolieri, ir jābūt aprīkotiem ar vienu vai vairākiem 220 V barošanas blokiem, kuru efektivitāte pie 50 procentu noslodzes ir vismaz 92 procenti;  2.3. serveru šasijām (piemēram, asmeņserveru šasijām) un disku masīviem, kuriem ir iespējams izmantot vairāk nekā divus kontrolierus, ir jābūt aprīkotiem ar vismaz diviem 220 V barošanas blokiem, kuru efektivitāte pie 50 procentu noslodzes ir vismaz 94 procenti.  3. ATKRITUMU APSAIMNIEKOŠANA  Papildus vērtēšanas priekšrocības punktus Pasūtītājs var piešķirt, ja pretendents veic visu savu atkritumu šķirošanu pa vismaz šādām grupām:  • bioloģiski noārdāmie atkritumi,  • papīrs/kartons,  • plastmasa,  • stikls,  • baterijas un bīstamie atkritumi.  Maksimāli piešķiramo punktu skaits nepārsniedz 5% no kopējā saimnieciskā izdevīguma vērtējuma. |
| Līguma izpildes noteikumi | 1. NOLIETOTĀS DATORTEHNIKAS DROŠA UTILIZĀCIJA   IT tehnikas piegādātājam vismaz 3 (trīs) mēnešus pēc attiecīgās iekārtas ilgākās garantijas (ražotāja vai piegādātāja nodrošinātās) beigām ir pienākums nodrošināt bezmaksas tehnikas pieņemšanu un utilizācijas servisu. Pasūtītājs izdzēš datus un nogādā Piegādātājam iekārtu, savukārt piegādātājs to bezmaksas pieņem un nodod utilizēšanai elektronisko atkritumu apsaimniekošanas uzņēmumam. |

# ZPI prasības un kritēriji IKT infrastruktūras pakalpojumiem

|  |  |
| --- | --- |
| **Iepirkuma dokumentu sastāvdaļas** | **ZPI prasības un kritēriji** |
| Iepirkuma līguma priekšmets | Tādu [*IT infrastruktūras ieviešanas, papildināšanas, apkalpošanas vai konsultāciju*] pakalpojumu iegāde, kuriem ir minimāla ietekme uz vidi visā to kalpošanas laikā. |
| Atlases kritēriji | 1. LĪGUMSLĒDZĒJA VIDES ASPEKTU IEVĒROŠANA   Līgumslēdzējam (piegādātājam) jāpierāda savas tehniskās un profesionālās spējas ievērot līgumā minētos energoefektivitātes un vides aspektus ar 1.1. vai 1.2 minētajiem īstenotajiem pasākumiem:  1.1. vides pārvaldības sistēmu (VPS) IKT infrastruktūras pakalpojumiem (piemēram, Eiropas Savienības Vides pārvaldības un audita sistēma (EMAS), LVS EN ISO 14001:2015 "Vides pārvaldības sistēmas, prasības vadlīniju lietošanai (ISO 14001:2015)" vai līdzvērtīgu sistēmu), (Attiecināms uz iepirkumiem saskaņā ar Publisko iepirkumu likuma 48(3) pantā noteiktām līgumcenu robežvērtībām)  vai  1.2. vides aizsardzības politiku attiecībā uz IKT infrastruktūras pakalpojumiem un darba instrukcijām, un procedūrām attiecībā uz piegādes veikšanu videi draudzīgā veidā, kuras faktisko ievērošanu apliecina atzītas iestādes (iestādes, kas akreditēta veikt šādus auditus) atzinumu. |
| Piedāvājuma izvērtēšanas kritēriji | 1. ATKRITUMU APSAIMNIEKOŠANA  Papildus vērtēšanas priekšrocības punktus Pasūtītājs var piešķirt, ja pretendents veic visu savu atkritumu šķirošanu pa vismaz šādām grupām:  • bioloģiski noārdāmie atkritumi,  • papīrs/kartons,  • plastmasa,  • stikls,  • baterijas un bīstamie atkritumi.  Maksimāli piešķiramo punktu skaits nepārsniedz 5% no kopējā saimnieciskā izdevīguma vērtējuma. |
| Iepirkuma līguma izpildes noteikumi | 1. PAKALPOJUMU PĀRVALDĪBA  [*Ja atlases kritēriji nav iekļauti*] Līgumslēdzējam jānodrošina, ka pakalpojumi tiek sniegti, mazinot nelabvēlīgo ietekmi uz vidi, pēc iespējas pakalpojumus sniedzot attālināti. Tādēļ līguma darbības pirmo 2 mēnešu laikā līgumslēdzējam būs jāizstrādā un jādokumentē procedūras saistībā ar vidi vismaz šādās sfērās:   * 1. svarīgāko pakalpojuma vides aspektu novērtējums;   2. ietekmes uz vidi mazināšanas un energoefektivitātes paaugstināšanas pasākumi;   3. atkritumu daudzuma mazināšana un šķirotā savākšana;   4. apmācība.   [Ja norādītie piedāvājuma izvērtēšanas kritēriji ir vai nav iekļauti] Līgumslēdzējs (piegādātājs) nodrošina, ka visa Līguma izpildes laikā tā piedāvājumā norādītā Vides pārvaldības sistēma atbilst piedāvājumā norādītajiem kritērijiem un pēc pasūtītāja pieprasījuma jāiesniedz to apliecinošs sertifikāts vai atzītas iestādes (iestādes, kas akreditēta veikt šādus auditus) atzinums. |

# ZPI prasība un kritēriji datu centri un mākoņpakalpojumi

|  |  |
| --- | --- |
| **Iepirkuma dokumentu sastāvdaļas** | **ZPI prasības un kritēriji** |
| Iepirkuma līguma priekšmets | Datu centri un mākoņpakalpojumi |
| Tehniskā specifikācija | 1. **Serveru energoefektivitāte**   Ikvienam servera modelim datu centrā aktīvā stāvokļa efektivitātes rādītājiem jābūt vismaz tik lieliem, kā noradīts zemāk esošajā tabulā:   |  |  |  |  | | --- | --- | --- | --- | | CPU ligzdas | Torņserveris | Statņserveris | Asmeņserveri un vairākmezglu serveri | | 1 | 9.4 | 11.0 | - | | 2 | 12.0 | 13.0 | 14.0 | | 4 | - | 16.0 | 9.6 |   ATBILSTĪBAS PĀRBAUDE. Pretendentam jāiesniedz energoefektivitātes aprēķini katram servera modelim atbilstoši EN 303 470 mērījumu metodoloģijai. Tiek pieņemti arī CE vai citu kvalitātes marķējumu atbilstības noskaidrošanai veikti testu rezultāti, kuru pamatā ir ekvivalenti standarti.   1. **Serveru, datu nesēju un tīkla aprīkojuma kalpošanas laika beigu pārvaldība**   *Kritērijs ir piemērojams kopā ar iepirkuma līguma izpildes noteikumiem 3.noteikumu.*  Pretendentam jānodrošina aprīkojuma, kas sasniedzis kalpošanas laika beigas, atkalizmantošanas un pārstrādes pakalpojumi:   * aprīkojuma savākšana; * konfidenciāla un droša datu dzēšana (ja vien to neveic līgumslēdzējs); * funkcionāla testēšana, apkope, remonts un uzlabošana; * sagatavošana un marķēšana atkalizmantošanai; * izjaukšana pārstrādes vai iznīcināšanas nolūkos.   Pakalpojuma sniedzējam jāsniedz informācija par sagatavotā aprīkojuma proporcionālo sadalījumu, kas sagatavots atkalizmantošanai vai pārstrādei.  Atkalizmantošanas, pārstrādes vai iznīcināšanas sagatavošanas darbiem jābūt veiktiem pilnībā ievērojot direktīvas 2012/19/EU 8. pantu un VII un VIII pielikumu, un atbilstoši selektīvās apstrādes komponenšu sarakstam [skatīt paskaidrojošo piebildi].  ATBILSTĪBAS PĀRBAUDE. Pretendentam jāsniedz detalizēta informācija par aprīkojuma savākšanas, datu drošības, funkcionālās testēšanas, sagatavošanas atkalizmantošanas, pārstrādes un iznīcināšanas darba kārtību.   1. **IKT darba diapazoni – temperatūra un mitrums**   *Piemērojams gaisa dzesēšanai, ja datu centrs ir projektēts ekonomiskai un/vai brīvai dzesēšanai.*  IKT aparatūrai jāspēj veikt darbu Ecodesign regulā 2019/424 noteiktajos relatīvā mitruma un sausā termometra temperatūras diapazonos atbilstoši vismaz A2 ekspluatācijas apstākļu klasei.  Aprīkojumam jābūt testētam funkcionēšanai noteiktajos diapazonos vismaz 16 darba stundas. Testēšanai jābūt veiktai, lai atspoguļotu reālos darba apstākļus. [skatīt paskaidrojošo piebildi]  *Piemērojams, ja tiek izmantota šķidruma dzesēšana*  IKT aprīkojumam jāspēj veikt darbu ūdensapgādes temperatūru diapazonos atbilstoši iepirkumā norādītajai klasei.   |  |  |  |  | | --- | --- | --- | --- | | Klase | Galvenais dzesēšanas aprīkojums | Papildu dzesēšanas aprīkojums | Ūdensapgādes temperatūra | | W2 | Dzesinātājs/dzesēšanas tornis | Ūdens puses ekonomaizers (ar sauso dzesētāju vai dzesēšanas torni) | 2-27 | | W3 | Dzesēšanas tornis | Dzesinātājs | 2-32 |   Avots: ASHRAE (2011)  ATBILSTĪBAS PĀRBAUDE. Ražotāja specifikācijai jābūt pievienotai par katru IKT aprīkojuma iekārtu.  Ražotājam jāapliecina, ka serveru modeļi ir testēti darbam pieļaujamajos diapazonos noteiktu stundu skaitu. Jāpievieno testēšanas specifikācija.  Tiek pieņemta CE marķējumam izmantotā informācija un testēšanas rezultāti.   1. **Vides apstākļu monitorēšana**   Pretendentam jāspēj demonstrēt, ka datu centra vides apstākļu kontroles infrastruktūra atbilst EN 50600-2-3 standarta prasībām un rekomendācijām un spēj mērīt:   * datortelpu temperatūras; * gaisa ieplūdes temperatūru; * gaisa izplūdes temperatūru; * ailes auksto temperatūru (kur izmantojama); * ailes karsto temperatūru (kur izmantojama); * relatīvo mitrumu; * ārējo relatīvo mitrumu; * datortelpas relatīvo mitrumu; * gaisa spiedienu zem pieejas grīdas (ja ir izbūvētā pieejas grīda); * dzesēšanas šķidruma plūsmu (ja dzesēšanai izmanto šķidruma dzesēšanu).   Papildus jānorāda plānoto mērinstrumentu mērījumu precizitāte.  ATBILSTĪBAS PĀRBAUDE. Pretendentam jāiesniedz plānotās monitorēšanas sistēmas tehniskais projekts un tehniskā specifikācija, kas atbilst EN 50600-2-3 standarta prasībām. |
| Piedāvājuma izvērtēšanas kritēriji | 1. **Serveru dīkstāves jauda**   *Kritērijs ir izmantojams tikai kopā ar tehniskās specifikācijas kritēriju tehniskās specifikācijas 1. norādītajām prasībām, tiek piešķirti papildus punkti atkarībā no dīkstāves stāvokļa elektroenerģijas patēriņa.*  *Piemērojams tikai tad, ja produkta veids (t.i., torņserveris vai statņserveris, vienligzdas vai divligzdu serveris) un sistēmas raksturlielumi, kas ietekmē enerģijas patēriņu (t.i., CPU veiktspēja, serveris ar vai bez enerģijas padeves rezervi, atmiņa, datu nesēji) ir noteikti tehniskajā specifikācijā.*  Papildu punkti tiks piešķirti serveriem un to komponentēm ar labākiem dīkstāves enerģijas patēriņa rādītājiem kā noteikts Ecodesign regulā (EU 2019/424).  ATBILSTĪBAS PĀRBAUDE. Pretendentam jāiesniedz dīkstāves enerģijas patēriņš katram servera modelim atbilstoši EN 303 470 mērījumu metodoloģijai. Dīkstāves enerģijas patēriņam jāizpilda minimālās Ecodesign regulas (EU 2019/424) prasības. Ja tiek piedāvātas dažādas servera modeļa konfigurācijas, tad ir jānorāda augstākās veiktspējas konfigurācijas rezultāti. Tiek pieņemti arī CE vai citu kvalitātes marķējumu atbilstības noskaidrošanai veikti testu rezultāti, kuru pamatā ir ekvivalenti standarti.   1. **Serveru noslodze**   *Kritērijs iekļaujams, ja datu centru pārvalda trešā puse.*  Punktus piešķir balstoties uz paredzamo gada vidējo serveru noslodzi, pamatojoties uz līgumslēdzēja datu apstrādes prasībām. Punktus piešķir sekojošos diapazonos:   * >70% zemāk: 1.0 x punkti * 40–70% zemāk: 0.8 x punkti * 25–40% zemāk: 0.5 x punkti   ATBILSTĪBAS PĀRBAUDE:  Paredzētās noslodzes noteikšanai tiek izmantoti aprēķini, modelēšanas dati vai pierādījumi, kas sniegti atlases kritērijos.   1. **Serveru kalpošanas laika beigu pārvaldība**   *Piemērojams kopā ar tehniskās specifikācijas kritēriju 2.norādījumu.*  Punktus piešķir atkalizmantošanas un pārstrādes pakalpojuma sniedzējiem, kas nodrošina atkalizmantošanai nepiemērotu iespiedshēmu plašu un kabeļu nošķirošanu un pārstrādi.  ATBILSTĪBAS PĀRBAUDE. Pretendentam jāiesniedz identificēto komponenšu pārstrādes sertifikācija.   1. **Projektētā jaudas pielietojuma efektivitāte**   *Piemērojams, ja veic datu centra būvniecību vai pārbūvi un jau ir nosakāms IT aprīkojuma enerģijas patēriņš.*  Punktus piešķir proporcionāli piedāvājumam ar vislabāko projektēto jaudas pielietojuma efektivitātes koeficientu *(PUE – Power Usage Effectiveness)* pie noteiktas IT slodzes un vides apstākļiem. PUE vērtību nosaka atbilstoši ISO/IEC 30134:2016 2. daļai, EN 50600-4-2:2016 vai līdzvērtīgam standartam.  ATBILSTĪBAS PĀRBAUDE. Jāiesniedz aprēķini, kuros redzams, ka PUE ir aprēķināts atbilstoši ISO/IEC 30134:2016 2. daļai, EN 50600-4-2:2016 vai līdzvērtīgam standartam.   1. **Jaudas pielietojuma efektivitātes uzlabošanas potenciāls.**   *Piemērojams esošiem datu centriem, ja ir zināmi vēsturiskie jaudas pielietojuma efektivitātes rādītāji. Piemērojams arī servertelpām ar atsevišķu dzesēšanas infrastruktūru.*  Punktus piešķir balstoties uz pretendentu aplēstajam jaudas pielietojuma efektivitātes potenciālam relatīvi līgumslēdzēja vēsturiskajiem rādītājiem. Pretendentu aplēsēm jābūt balstītām uz vēsturisko IT infrastruktūras patēriņu un vides apstākļiem. PUE vērtību nosaka atbilstoši ISO/IEC 30134:2016 2. daļai, EN 50600-4-2:2016 vai līdzvērtīgam standartam.  ATBILSTĪBAS PĀRBAUDE. Jāiesniedz aprēķini, kuros redzams, ka PUE ir aprēķināts atbilstoši ISO/IEC 30134:2016 2. daļai, EN 50600-4-2:2016 vai līdzvērtīgam standartam.   1. **Atjaunojamās enerģijas īpatsvars**   *Iekļaujams, ja datu centru pārvalda trešā puse. Punktus piešķir tikai tiem pretendentiem, kuru piedāvājums atbilst minimālajām noteiktajām IT un M&E (monitorēšanas un izvērtēšanas) sistēmu veiktspējas prasībām.*  Pretendentiem pēc iespējas jāpalielina patērētās atjaunojamās enerģijas īpatsvars pakalpojuma nodrošināšanai. Punktus piešķir proporcionāli pretendentam ar visaugstāko atjaunojamās elektroenerģijas īpatsvaru.  Patērētās elektroenerģijas un atjaunojamās enerģijas īpatsvara noteikšanas aprēķiniem jābūt veiktiem atbilstoši EN 50600-4-3113 standartam.  Atjaunojamās elektroenerģijas avotiem jāatbilst 2009/28/EC114 direktīvas definīcijai.  ATBILSTĪBAS PĀRBAUDE. Jāiesniedz atjaunojamās enerģijas īpatsvara un kopējās elektroenerģijas piegādes un patēriņa dati, uz kuriem ir balstīti aprēķini.   1. **Aukstumaģentu maisījuma globālās sasilšanas potenciāls**   Pretendentiem punktus piešķir atbilstoši datu centra dzesēšanas sistēmā izmantoto aukstumaģentu globālās sasilšanas potenciāla (GSP) svērtajam vidējam rādītājam. Aprēķinus veic atbilstoši 517/2-14 regulas 4. pielikumam (skatīt paskaidrojošo piebildi). Punktus piešķir sekojošos intervālos:   * x punkti – GSP vidējais svērtais rādītājs robežās no 0 līdz 10; * 0.6x punkti – GSP vidējais svērtais rādītājs robežās no 11 līdz 150; * 0.2x punkti – GSP vidējais svērtais rādītājs robežās no 151 līdz 750.   ATBILSTĪBAS PĀRBAUDE. Pretendentam jāiesniedz globālās sasilšanas potenciāla vidējā svērtā rādītāja aprēķini atbilstoši 517/2014 regulas 4. pielikumā aprakstītajai metodei, iekļaujot arī izmantoto aukstumaģentu tehnisko specifikāciju. |
| Iepirkuma līguma izpildes noteikumi | 1. **Serveru, datu nesēju un tīkla aprīkojuma galamērķa ziņošana**   Līdz ko viss aprīkojums ir apstrādāts atkalizmantošanai, pārstrādei vai iznīcināšanai, līgumslēdzējam jāiesniedz atskaite par inventāra stāvokli. Atskaitē jānorāda atkalizmantošanas un pārstrādes proporcionālo sadalījumu, un vai aprīkojums paliek ES vai tiek eksportēts.  Eiropas Savienībā pārstrādātam aprīkojumam un komponentēm pieņem šādus apstrādes pierādījumus:   * kompetentās valsts iestādes izsniegtu atļauju atbilstoši Eiropas Komisijas direktīvas 2008/98 23. pantam, vai * neatkarīgas trešās puses izsniegtu EN 50625-1 tehnisko prasību atbilstības vai ekvivalentas atbilstības shēmas sertifikātu.   Ja aprīkojums un komponentes tiek eksportētas ārpus ES atkalizmantošanai vai pārstrādei, jāiesniedz sekojoša sūtījuma un apstrādes informācija:   * atkalizmantošanai paredzētā aprīkojuma sūtījuma informācija atbilstoši Eiropas Savienības EEIA direktīvas 2012/19 VI pielikumam;   neatkarīgas trešās puses izsniegtu sertifikāciju par atbilstību EEIA prasībām noteiktām kritērijos vai arī EN 50625-1 vai ekvivalentām tehniskajām prasības shēmām, ja EEIA tiek eksportēti apstrādei ārpus ES.   1. **Jaudas pielietojuma efektivitātes ievades vērtību monitorēšana**   *Piemērojams kopā ar 4. un 5. piedāvājuma izvērtēšanas kritēriju.*  Datu centra pārvaldītājam jāiesniedz ikgadējas atskaites, kurās norādīti gada vidējie un izdalīti pa mēnešiem datu centra kopējais enerģijas patēriņš un apakšrādītāji mehāniskajām un elektriskajām sistēmām un IT aprīkojumam.   1. **Atjaunojamās enerģijas īpatsvars**   *Iekļaujams, ja datu centru pārvalda trešā puse.*  Datu centra pārvaldītājam jāiesniedz ikmēneša dati par iepirkto vai saražoto atjaunojamo elektroenerģiju. Salīdzināšanas nolūkos elektroenerģijas ražotājam arī jāiesniedz datu centra patērētās enerģijas uzskaite. |

# 4. Pārtika un ēdināšanas pakalpojumi

ZPI prasības unkritēriji ir noteikti pārtikas produktu piegādēm un ēdināšanas pakalpojumiem.

# 4.1. ZPI prasības un kritēriji pārtikas produktu piegādēm

|  |  |
| --- | --- |
| **Iepirkuma dokumentu sastāvdaļas** | **ZPI prasības un kritēriji** |
| Iepirkuma līguma priekšmets | Pārtikas produktu (vai noteiktas pārtikas produktu grupas) iepirkums atbilstošs ZPI kritērijiem. |
| Atlases kritēriji | Līgumslēdzējam (piegādātājam) jāpierāda savas tehniskās un profesionālās spējasievērot līgumā noteiktās prasības ietekmes uz vidi mazināšanai ar iepriekšēju pieredzi līdzīgu pārtikas piegāžu līgumu izpildē. |
| Tehniskās specifikācijas | 1. PĀRTIKAS PRODUKTU ATBILSTĪBA  Pasūtītājs papildus cenas vai izmaksu kritērijam paredz vismaz divas prasības no katras no zemāk uzskaitītajām divām ZPI prasību grupām:  1.1. PĀRTIKAS PRODUKTU KVALITĀTE  vismaz 35 procenti no visas piena un kefīra masas vai vērtības (no 2022.gada 1. janvāra vismaz 50 procenti) un vismaz 20 procenti no graudaugu pārstrādes produktu (piemēram, auzu pārslas, kviešu milti, griķi) masas vai vērtības jābūt ražotiem atbilstoši bioloģiskās lauksaimniecības metodēm saskaņā ar Padomes 2007. gada 28. jūnija Regulu (EK) Nr.834/2007 par bioloģisko ražošanu un bioloģisko produktu marķēšanu un par Regulas (EEK) Nr.2092/91 atcelšanu;  un  [X] procenti no visas produktu masas vai vērtības vai X procenti (no noteiktas produktu grupas, pēc izvēles: piena produktiem, gaļas produktiem, augļiem un dārzeņiem, vai konkrētu produktu saraksts, pēc izvēles: kartupeļi, graudu pārstrādes produkti, liellopu gaļa, olas) jābūt ražotiem atbilstoši bioloģiskās lauksaimniecības metodēm saskaņā ar Padomes 2007. gada 28. jūnija Regulu (EK) Nr.834/2007 par bioloģisko ražošanu un bioloģisko produktu marķēšanu un par Regulas (EEK) Nr.2092/91 atcelšanu;  vai  [X] procentiem no visas produktu masas vai vērtības vai X procenti [vai noteikta produktu grupa, piemēram, augļi, dārzeņi, vai konkrētu produktu saraksts, piemēram, kartupeļi, burkāni, āboli] jābūt ražotiem saskaņā ar integrētās ražošanas kritērijiem;  vai  vismaz 45 procentiem no visas produktu masas vai vērtības vai X procenti [no noteiktas produktu grupas, pēc izvēles, piena produktiem, gaļas produktiem, augļiem un dārzeņiem, vai konkrētu produktu saraksts, pēc izvēles, piens, kartupeļi, graudu pārstrādes produkti, liellopu gaļa, olas] jāatbilst Latvijas nacionālās pārtikas kvalitātes shēmas prasībām, ko apliecinaPārtikas un veterinārā dienesta izsniegts sertifikāts.  1.2. VIDEI DRAUDZĪGA PIEGĀDE UN SEZONĀLI PĀRTIKAS PRODUKTI  Augļu, ogu un dārzeņu piegādes tiks veiktas, ievērojot sezonalitāti;  vai  Transportlīdzekļiem, ko paredzēts izmantot produktu piegādei no pārtikas produktu izcelsmes (audzēšanas/ražošanas) vietas, jāatbilst vismaz EURO 5 vai V atgāzu emisijas standartiem saskaņā ar Eiropas Parlamenta un Padomes 2007. gada 20. jūnija Regulas (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (Euro 5 un Euro 6) un par piekļuvi transportlīdzekļa remonta un tehniskās apkopes informācijai I pielikuma 1. tabulā noteiktajām "Euro 5" emisijas robežvērtībām vai saskaņā ar Ministru kabineta 2009. gada 22. decembra noteikumiem noteikumu Nr.1494  "Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi" 11. pielikuma 41. iedaļā noteiktajām "EURO V" emisiju robežvērtībām;  vai  augļu, ogu, gaļas, piena un piena produktu un dārzeņu piegāde tiks veikta noteiktā pasūtītāja paredzēta attāluma ietvaros no pārtikas produktu izcelsmes (tikai audzēšanas/ražošanas) vietas līdz pasūtītāja norādītajai vietai/piegādes adresei (piemēram, ne vairāk kā 250 km ietvaros).  2. IEPIRKUMA DALĪŠANA DAĻĀS  Pārtikas produktu piegādes iepirkumu dala daļās. Lemjot par dalīšanu daļās, pasūtītājs ņem vērā arī iepirkuma apjomu un pasūtītājam pieejamos administratīvos resursus. Daļas veido, ņemot vērā vienu vai vairākas šādas pazīmes:   * 1. produktu izcelsmes veids (piemēram, dzīvnieku izcelsmes produkti, augu izcelsmes produkti, bakalejas produkti);   2. pārtikas produktu grupa (piemēram, piens un piena produktu, dārzeņi, augļi, ēdienu piedevas un dzērieni, eļļas) un līdzīgu produktu klāsts (piemēram, atsevišķa daļa pienam, raudzētiem piena produktiem un krējumam, atsevišķa daļa saldējumam, atsevišķa daļa sieriem un kausētiem sieriem), kuru piedāvā noteikts ražotāju vai piegādātāju loks;   3. iepakojuma veids;   4. uzglabāšanas vai transportēšanas noteikumi;   5. pārtikas produktu izcelsme (teritorija, ko raksturo noteikti klimatiskie apstākļi – piemēram, vienā daļā neapvieno eksotiskos augļus un sezonālos vietējos augļus);   6. pārtikas produktu sezonalitāte (piemēram, atsevišķās daļās izdala vasarā un rudenī pieejamos dārzeņus, augļus vai ogas).   Pasūtītājs augļu, ogu un dārzeņu piegādēm ievēro arī Zemkopības ministrijas izstrādātos vietējo augļu, ogu un dārzeņu sezonalitātes kalendārus, kuri publicēti Iepirkumu uzraudzības biroja tīmekļvietnē. |
| Piedāvājuma izvērtēšanas kritēriji | 1. Pārtikas produktu piegādes, iepirkumam izvēloties saimnieciski visizdevīgāko piedāvājumu:  1.1. nosaka katra piedāvājuma izvērtēšanas kritērija īpatsvaru, bet ZPI kritērijiem kopā ne mazāk kā 35 procentu apmērā no piedāvājuma izvērtēšanas kritēriju kopējās vērtības;  1.2. cenas vai izmaksu kritērijam pasūtītājs paredz īpatsvaru ne vairāk kā 50 procentu apmērā;  2. Lai novērtētu saimnieciski visizdevīgāko piedāvājumu, pasūtītājs papildus cenas vai izmaksu kritērijam vērtē sekojošus ZPI kritērijus:  2.1. pārtikas produktu kvalitāte:  2.1.1. vismaz 35 procenti no visas piena un kefīra masas vai vērtības (no 2022. gada 1. janvāra vismaz 50 procenti) un vismaz 20 procenti no graudaugu pārstrādes produktu (piemēram, auzu pārslas, kviešu milti, griķi) masas vai vērtības jābūt ražotiem atbilstoši bioloģiskās lauksaimniecības metodēm saskaņā ar Padomes 2007. gada 28. jūnija Regulu (EK) Nr.834/2007 par bioloģisko ražošanu un bioloģisko produktu marķēšanu un par Regulas (EEK) Nr.2092/91 atcelšanu;  un  2.1.2. bioloģiskās lauksaimniecības prasībām atbilstoši produkti (tehniskajā specifikācijā norādītais produktu apjoms vai īpatsvars);  vai  2.1.3. lauksaimniecības produktu integrētās audzēšanas prasībām atbilstoši produkti (tehniskajā specifikācijā norādītais produktu apjoms vai īpatsvars);  vai  2.1.4. nacionālās pārtikas kvalitātes shēmas prasībām atbilstoši produkti (tehniskajā specifikācijā norādītais produktu apjoms vai īpatsvars).  2.2. videi draudzīga piegāde un sezonāli produkti:  2.2.1. augļu, ogu un dārzeņu produktu piegāde veikta, ievērojot sezonalitāti;  vai  2.2.2.transportlīdzekļi, ko paredzēts izmantot produktu piegādei no pārtikas produktu izcelsmes (tikai audzēšanas/ražošanas vietas, ne loģistikas centra, noliktavas vai veikala, atbilst vismaz EURO 5 vai V atgāzu emisijas standartiem saskaņā ar Eiropas Parlamenta un Padomes 2007. gada 20. jūnija Regulas (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (Euro 5 un Euro 6) un par piekļuvi transportlīdzekļa remonta un tehniskās apkopes informācijai I pielikuma 1. tabulā noteiktajām "Euro 5" emisijas robežvērtībām vai saskaņā ar Ministru kabineta 2009. gada 22. decembra noteikumu Nr.1494  "Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi" 11. pielikuma 41. iedaļā noteiktajām "EURO V" emisiju robežvērtībām;  vai  2.2.3. pārtikas produktu piegāde veikta noteiktā pasūtītāja paredzētā attāluma ietvaros no pārtikas produktu izcelsmes (tikai audzēšanas/ražošanas) vietas līdz pasūtītāja norādītajai vietai/piegādes adresei (piemēram, ne vairāk kā 250 km ietvaros).  Augļu, ogu un dārzeņu piegādēm jāievēro Zemkopības ministrijas izstrādātie vietējo augļu, ogu un dārzeņu sezonalitātes kalendāri, kuri publicēti Iepirkumu uzraudzības biroja tīmekļvietnē.  3. Papildus punktus var piešķirt par:  3.1. BIOLOĢISKĀ PĀRTIKA  Bioloģiskās lauksaimniecības prasībām atbilstoši produktu apjoms, kas pārsniedz tehniskajā specifikācijā norādīto minimālo apjomu.  3.2. INTEGRĒTĀ RAŽOŠANA  Lauksaimniecības produktu integrētās audzēšanas prasībām atbilstošo produktu apjoms, kas pārsniedz tehniskajā specifikācijā norādīto minimālo apjomu.  3.3 PĀRTIKAS KVALITĀTES SHĒMAS  Nacionālās pārtikas kvalitātes shēmas prasībām atbilstošo produktu apjoms, kas pārsniedz tehniskajā specifikācijā norādīto minimālo apjomu.  3.4. AKVAKULTŪRAS UN JŪRAS PRODUKTI (ja attiecināms)  Akvakultūras un jūras produktu nozvejā un ražošanā ievērota ilgtspējīga prakse un metodes, kā noteikts attiecīgā ilgtspējīgas zvejas un akvakultūras marķējumā.  Ja piedāvājumi ir līdzvērtīgi, pasūtītājs pārtikas produktu piegādes līguma slēgšanas tiesības piešķir piegādātājam, kura piedāvājumā ir lielāks to pārtikas produktu īpatsvars:  1. kuri atbilst bioloģiskās lauksaimniecības vai nacionālās pārtikas kvalitātes shēmas , vai lauksaimniecības produktu integrētās audzēšanas prasībām;  2. kurus paredzēts piegādāt noteiktā pasūtītāja paredzētā attāluma ietvaros no pārtikas produktu izcelsmes (tikai audzēšanas/ražošanas) vietas līdz pasūtītāja norādītajai vietai/piegādes adresei (piemēram, ne vairāk kā 250 km ietvaros). |
| Iepirkuma līguma izpildes noteikumi | 1. Pārtikas produktu piegādes līgumā pasūtītājs paredz:  1.1. tehniskajā specifikācijā noteikto prasību izpildes kontroles mehānismu, t.sk. nosakot atbildīgās personas par kontroli, izstrādājot iekšējās kontroles kritērijus, kā arī procedūras, kas jāveic piegādes izmaiņu saskaņošanai, un atbildību par līguma prasību neizpildi līguma darbības laikā;  1.2. pienākumu piegādātājam, ja tas pats nav bioloģiskās lauksaimniecības vai nacionālās pārtikas kvalitātes shēmas vai tās produktu kvalitātes rādītāju, vai lauksaimniecības produktu integrētās audzēšanas prasībām atbilstošu produktu ražotājs vai audzētājs, attiecībā uz produktiem, kuri atbilst minētajām prasībām, iesniegt pasūtītājam ražotāju un audzētāju sarakstu, norādot to kontaktinformāciju, un ar ražotāju (audzētāju) noslēgtu līgumu par sadarbību ar attiecīgo piegādātāju katra konkrētā pārtikas produktu piegādes līguma izpildē;  1.3. tiesības pasūtītājam papildus piegādātāja norādītajai informācijai un iesniegtajiem dokumentiem veikt piegādāto pārtikas produktu izcelsmes un kvalitātes pārbaudes;  1.4. pārtikas produktu sarakstu, norādot produktu ražotāju vai audzētāju un to izcelsmes valsti, kas izstrādāts atbilstoši tehniskajā specifikācijā noteiktajām prasībām;  1.5. piegādātājs savlaicīgi informē un vienojas ar pasūtītāju par iespējamu piegādēs paredzētā produkcijas sortimenta maiņu, aizstājot tehniskajā specifikācijā iekļautos produktus ar jauniem ekvivalentiem (piem., vienu nacionālās pārtikas kvalitātes shēmas produktu var aizstāt pret citu nacionālās pārtikas kvalitātes shēmas produktu) vai kvalitatīvi labākiem produktiem (lauksaimniecības produktu integrētās audzēšanas prasībām atbilstošu produktu vai nacionālās pārtikas kvalitātes shēmas produktu var aizstāt ar bioloģiskajām prasībām atbilstošu produktu).  1.6. Pakalpojuma sniedzējam līguma darbības laikā jāuzkrāj un jāuzskaita rēķini, pavadzīmes un citi dokumenti, kas apliecina atbilstību kritērijiem.  1.7. Rēķini, pavadzīmes, citi dokumenti, un uzskaite jāuzrāda līguma slēdzējam pēc pieprasījuma.  2. Pasūtītājs nodrošina noslēgtā pārtikas produktu piegādes iepirkumu līgumu vai to kopiju pieejamību uz vietas iestādē, kurā notiek pārtikas produktu piegāde. |

**4.2. ZPI prasības un kritēriji ēdināšanas pakalpojumiem**

ZPI prasību un kritēriju piemērošana ēdināšanas pakalpojumeim ir obligāta veicot iepirkumus, kur galvenais iepirkuma priekšmets un mērķis ir ēdināšanas pakalpojuma nodrošināšana, kas CPV klasifikatorā atpazīstama ar kādu no sekojošiem CPV kodiem: 55300000-3 Restorānu un ēdināšanas pakalpojumi, 55500000-5 Ēdnīcu un sabiedriskās ēdināšanas pakalpojumi.

Savukārt pakalpojumiem, kuru primārais mērķis nav ēdināšanas pakalpojumu nodrošināšana, piemēram, semināru organizēšanas pakalpojumi (CPV kods - 79951000-5), kuros kā atsevišķa komponente iespējama kafijas paužu un/vai ēdināšanas nodrošināšana, to ietvaros ZPI prasības un kritēriji pēc iespējas piemērojami brīvprātīgi.

|  |  |
| --- | --- |
| **Iepirkuma dokumentu sastāvdaļas** | **ZPI prasības un kritēriji** |
| Iepirkuma priekšmets | Ēdināšanas pakalpojumu iepirkums atbilstoši ZPI kritērijiem. |
| Atlases kritēriji | 1. Līgumslēdzējam jāpierāda savas tehniskās un profesionālās spējas ievērot līgumā minētos vides aspektus ar:    1. vides aizsardzības politiku attiecībā uz ēdināšanas pakalpojumiem un darba instrukcijām un procedūrām attiecībā uz pakalpojuma sniegšanu videi draudzīgā veidā;   vai   * 1. Iepriekšēju pieredzi, īstenojot vides aizsardzības pasākumus līdzīgos līgumos. |
| Tehniskās specifikācijas | PĀRTIKAS PRODUKTU ATBILSTĪBA  Pasūtītājs papildus cenas vai izmaksu kritērijam paredz vismaz vienu prasību no katras no zemāk uzskaitītajām divām ZPI prasību grupām:   1. PĀRTIKAS PRODUKTU KVALITĀTE   Vismaz 35 procenti no visas piena un kefīra masas vai vērtības (no 2022.gada 1. janvāra vismaz 50 procenti) un vismaz 20 procenti no graudaugu pārstrādes produktu (piemēram, auzu pārslas, kviešu milti, griķi) masas vai vērtības jābūt ražotiem atbilstoši bioloģiskās lauksaimniecības metodēm saskaņā ar Padomes 2007. gada 28. jūnija Regulu (EK) Nr.834/2007 par bioloģisko ražošanu un bioloģisko produktu marķēšanu un par Regulas (EEK) Nr.2092/91 atcelšanu;  un  [X] procents no [vai nu noteikta produktu grupa, piemēram, piena produkti, gaļas produkti, dārzeņi, vai konkrētu produktu saraksts, piemēram, kartupeļi, liellopu gaļa, olas], ko paredzēts izmantot ēdināšanas pakalpojumos, jābūt ražotiem atbilstoši bioloģiskās lauksaimniecības metodēm saskaņā ar Padomes 2007. gada 28. jūnija Regulu (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu;  vai  [X] procents no [vai nu noteikta produktu grupa, piemēram, augļi, dārzeņi, vai konkrētu produktu saraksts, piemēram, kartupeļi, burkāni, āboli], ko paredzēts izmantot ēdināšanas pakalpojumos, jābūt ražotiem saskaņā ar integrētās ražošanas kritērijiem;  vai  vismaz 45 procenti no [vai nu noteikta produktu grupa, piemēram, piena produkti, gaļas produkti, dārzeņi, vai konkrētu produktu saraksts, piemēram, kartupeļi, liellopu gaļa, olas], ko paredzēts izmantot ēdināšanas pakalpojumos, jāatbilst Latvijas nacionālās pārtikas kvalitātes shēmas vai tās produktu kvalitātes rādītāju prasībām, ko apliecina Pārtikas un veterinārā dienesta izsniegts sertifikāts. akreditētas institūcijas izsniegts apliecinājums par atbilstību katrai prasībai, kas noteikta nacionālās pārtikas kvalitātes shēmas vai tās produktu kvalitātes rādītājos.  2. PIEGĀDE UN SEZONĀLI PĀRTIKAS PRODUKTI  Augļu, ogu un dārzeņu piegādes tiks veiktas, ievērojot sezonalitāti;  vai  transportlīdzekļiem, ko paredzēts izmantot ēdināšanas pakalpojumu nodrošināšanai, jāatbilst vismaz EURO 5 vai V atgāzu emisijas standartam saskaņā ar Eiropas Parlamenta un Padomes 2007. gada 20. jūnija Regulas (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (Euro 5 un Euro 6) un par piekļuvi transportlīdzekļa remonta un tehniskās apkopes informācijai I pielikuma 1. tabulā noteiktajām "Euro 5" emisijas robežvērtībām vai saskaņā ar Ministru kabineta 2009. gada 22 decembra noteikumu Nr. 1494  "Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi" 11. pielikuma 41. iedaļā noteiktajām "EURO V" emisiju robežvērtībām;  vai  ēdināšanas pakalpojumā izmantoto pārtikas produktu piegāde veikta noteiktā pasūtītāja paredzētā attāluma ietvaros no pārtikas produktu izcelsmes (tikai audzēšanas/ražošanas vietas,) vietas līdz pasūtītāja norādītajai vietai/piegādes adresei (piemēram, ne vairāk kā 250 km ietvaros), vai augļus, ogas un dārzeņus, ko paredzēts izmantot ēdināšanas pakalpojumos, piegādātājs izvēlēsies atkarībā no sezonas. |
| Piedāvājuma izvērtēšanas kritēriji | Ēdināšanas pakalpojumu iepirkumam:  1. izvēlas saimnieciski visizdevīgāko piedāvājumu:  1.1 nosaka katra piedāvājumu vērtēšanas kritērija īpatsvaru, bet ZPI kritērijiem kopā ne mazāk kā 35 procentu apmērā no piedāvājuma vērtēšanas kritēriju kopējās vērtības;  1.2 cenas vai izmaksu kritērijam pasūtītājs paredz īpatsvaru ne vairāk kā 50 procentu apmērā.  2. Lai novērtētu saimnieciski visizdevīgāko piedāvājumu, pasūtītājs papildus cenas vai izmaksu kritērijam vērtē sekojošus ZPI kritērijus:  2.1. pārtikas produktu kvalitāte:  2.1.1. vismaz 35 procenti no visas piena un kefīra masas vai vērtības (no 2022. gada 1. janvāra vismaz 50 procenti) un vismaz 20 procenti no graudaugu pārstrādes produktu (piemēram, auzu pārslas, kviešu milti, griķi) masas vai vērtības jābūt ražotiem atbilstoši bioloģiskās lauksaimniecības metodēm saskaņā ar Padomes 2007. gada 28. jūnija Regulu (EK) Nr.834/2007 par bioloģisko ražošanu un bioloģisko produktu marķēšanu un par Regulas (EEK) Nr.2092/91 atcelšanu;  un  2.1.2. ēdināšanas pakalpojumos izmantotie bioloģiskās lauksaimniecības prasībām atbilstoši produkti (tehniskajā specifikācijā norādītais produktu apjoms vai īpatsvars);  vai  2.1.3. ēdināšanas pakalpojumos izmantotie lauksaimniecības produktu integrētās audzēšanas prasībām atbilstoši produkti (tehniskajā specifikācijā norādītais produktu apjoms vai īpatsvars);  vai  2.1.4. ēdināšanas pakalpojumos izmantotie nacionālās pārtikas kvalitātes shēmas prasībām atbilstoši produkti (tehniskajā specifikācijā norādītais produktu apjoms vai īpatsvars);  2.2. piegāde un sezonāli produkti:  2.2.1. augļu, ogu un dārzeņu produktu, ko paredzēts izmantot ēdināšanas pakalpojumos, piegāde veikta, ievērojot sezonalitāti;  vai  2.2.2. transportlīdzekļi, ko paredzēts izmantot ēdināšanas pakalpojumu nodrošināšanai, atbilst vismaz EURO 5 vai V atgāzu emisijas standartiem saskaņā ar Eiropas Parlamenta un Padomes 2007. gada 20. jūnija Regulas (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (Euro 5 un Euro 6) un par piekļuvi transportlīdzekļa remonta un tehniskās apkopes informācijai I pielikuma 1. tabulā noteiktajām "Euro 5" emisijas robežvērtībām vai saskaņā ar Ministru kabineta 2009. gada 22. decembra noteikumu Nr.1494  "Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi" 11. pielikuma 41. iedaļā noteiktajām "EURO V" emisiju robežvērtībām;  vai  2.2.3. ēdināšanas pakalpojumā izmantoto pārtikas produktu piegāde veikta noteiktā pasūtītāja paredzētā attāluma ietvaros no pārtikas produktu izcelsmes (tikai audzēšanas/ražošanas) vietas līdz pasūtītāja norādītajai vietai/piegādes adresei (piemēram, ne vairāk kā 250 km ietvaros).  Augļu, ogu un dārzeņu piegādēm jāievēro Zemkopības ministrijas izstrādātie vietējo augļu, ogu un dārzeņu sezonalitātes kalendāri, kuri publicēti Iepirkumu uzraudzības biroja tīmekļvietnē;  3. Papildu punktus var piešķirt par:  3.1. BIOLOĢISKĀ PĀRTIKA  Bioloģiskās lauksaimniecības prasībām atbilstoši produktu apjoms, kas pārsniedz tehniskajā specifikācijā norādīto minimālo apjomu.  3.2. INTEGRĒTĀ RAŽOŠANA  Lauksaimniecības produktu integrētās audzēšanas prasībām atbilstošo produktu apjoms, kas pārsniedz tehniskajā specifikācijā norādīto minimālo apjomu.  3.3. PĀRTIKAS KVALITĀTES SHĒMAS  Nacionālās pārtikas kvalitātes shēmas prasībām atbilstošo produktu apjoms, kas pārsniedz tehniskajā specifikācijā norādīto minimālo apjomu.  3.4. APRĪKOJUMS  Ja iekļauts ir arī aprīkojums, tad nepieciešams ievērot šādus kritērijus:  3.4.1. ledusskapjos un saldētavās, ko paredzēts izmantot, sniedzot ēdināšanas pakalpojumus, nav ozona slāni noārdošās vielas (HCFC un HFC);  3.4.2. aprīkojums atbilst vienam vai vairākiem no turpmāk minētajiem energoefektivitātes standartiem, ja tādi pastāv:, ES enerģijas patēriņa marķējums (A klase) vai līdzvērtīgs standarts;  3.4.3. aprīkojums ir efektīvs ūdens patēriņa ziņā saskaņā ar ES marķējumu (A klase) vai līdzvērtīgu standartu.  3.5. TĪRĪŠANAS LĪDZEKĻI (ja attiecināms)  Tīrīšanas līdzekļi, kurus paredzēts izmantot, sniedzot ēdināšanas pakalpojumus, atbilst saskaņā ar Eiropas Parlamenta un Padomes Regulu (EK) Nr. 66/2010 (2009. gada 25. novembris) par ES ekomarķējumu izveidotajiem ES ekomarķējuma kritērijiem tīrīšanas līdzekļiem.  3.6. VIDES PĀRVALDĪBAS SISTĒMA (VPS)  Papildus punkti tiek piešķrti par vides pārvaldības sistēmu (VPS) ēdināšanas pakalpojumiem (piemēram, Eiropas Savienības Vides pārvaldības sistēma (EMAS), LV EN ISO 14001:2015 "Vides pārvaldības sistēmas. Prasības vadlīniju lietošanai (ISO 14001:2015)" vai līdzvērtīgu VPS) (attiecināms uz iepirkumiem saskaņā ar Publisko iepirkumu likuma 48 (3) pantā noteiktām līgumcenu robežvērtībām); |
| Iepirkuma līguma izpildes noteikumi | 1. Ēdināšanas pakalpojumu līgumā pasūtītājs paredz:   * 1. tehniskajā specifikācijā un vērtēšanas kritērijos noteikto prasību izpildes kontroles mehānismu un atbildību par līguma prasību neizpildīšanu līguma darbības laikā;   2. pakalpojuma sniedzēja pienākumu, ja tas pats nav bioloģiskās lauksaimniecības vai nacionālās pārtikas kvalitātes shēmas, vai lauksaimniecības produktu integrētās audzēšanas prasībām atbilstošu produktu ražotājs vai audzētājs, attiecībā uz produktiem, kas tiek izmantoti ēdināšanas pakalpojuma sniegšanā un atbilst minētajām prasībām, iesniegt pasūtītājam ražotāju un audzētāju sarakstu, norādot to kontaktinformāciju, un ar ražotāju vai audzētāju noslēgtu līgumu par sadarbību ar attiecīgo pakalpojuma sniedzēju ēdināšanas pakalpojuma līguma izpildē;   3. pasūtītāja tiesības papildus pakalpojuma sniedzēja norādītajai informācijai un iesniegtajiem dokumentiem veikt piegādāto pārtikas produktu izcelsmes un kvalitātes pārbaudes;   4. pakalpojuma sniedzēja pienākumu iesniegt vienas nedēļas ēdienkarti ar pilnas uzturvērtības aprēķiniem un kalkulāciju, kā arī tehnoloģiskās kartes; Šāda prasība nav attiecināma uz ēdināšanas pakalpojumu līgumiem, kuru termiņš ir 3 mēneši vai mazāk vai kurus noslēdz par ēdināšanas pakalpojumu nodrošināšanu atsevišķu pasākumu (tai skaitā konferenču, semināru, pieredzes apmaiņas braucienu) ietvaros.   5. pakalpojumu sniedzēja pienākumu iesniegt ēdināšanas pakalpojumam izmantoto galveno pārtikas pamatproduktu sarakstu, norādot produktu ražotāju vai audzētāju un to izcelsmes valsti, atbilstoši tehniskajā specifikācijā noteiktajām prasībām.   6. pārtika un dzērieni jāpasniedz, lietojot atkārtoti izmantojamus galda piederumus, traukus un galdautus vai no atjaunojamām izejvielām ražotus galda piederumus, traukus vai izbraukuma ēdināšanas piederumus.   7. atkritumi, kas radīsies, sniedzot ēdināšanas pakalpojumus, tiks savākti atsevišķi saskaņā ar pašvaldību saistošajiem noteikumiem, kas ietver [*norādiet konkrētas atkritumu frakcijas, kas jāsavāc atsevišķi atbilstoši vietējiem administratīvajiem noteikumiem*] frakcijas.   2. Pasūtītājs nodrošina noslēgtā ēdināšanas pakalpojuma sniegšanas iepirkuma līguma vai tā kopijas pieejamību uz vietas iestādē, kurā tiek sniegti ēdināšanas pakalpojumi. |

# Tīrīšanas līdzekļi un pakalpojumi

ZPI prasības unkritēriji aptver 5 tīrīšanas līdzekļu grupas (cieto virsmu tīrīšanas līdzekļi, mazgāšanas un skalošanas līdzekļi trauku mazgājamām mašīnām, līdzekļi trauku mazgāšanai ar rokām, veļas mazgāšanas līdzekļi un iepriekšējas apstrādes traipu tīrītāji veļas mazgājamām mašīnām, un saimniecības precēm), kā arī tīrīšanas pakalpojumus.

Prasībās un kritērijos galvenā uzmanība pievērsta būtiskai ietekmei uz vidi, kas saistīta ar dažu bīstamu vielu izmantošanu, produktu pareizai dozēšanai un iepakojumam.

# ZPI prasības un kritēriji cieto virsmu tīrīšanas līdzekļiem

|  |  |
| --- | --- |
| **Iepirkuma dokumentu sastāvdaļas** | **ZPI prasības un kritēriji** |
| Iepirkuma līguma priekšmets | Videi draudzīgu cieto virsmu tīrīšanas līdzekļi (t.sk. universālie tīrīšanas līdzekļi, virtuves virsmu, logu stiklu un sanitāro mezglu tīrīšanas līdzekļi) |
| Tehniskās specifikācijas | 1. ĶĪMISKĀS PRASĪBAS  1.1. Produktiem ir jāatbilst ES ekomarķējuma kritērijiem cietā seguma tīrīšanas līdzekļiem (ES 2017/1217)[[1]](#footnote-1) attiecībā uz aizliegtām vielām, kuras nedrīkst būt iekļautas produkta sastāvā nekādā koncentrācijā, vai ierobežota lietojuma vielām, kur nedrīkst būt pārsniegta norādītā koncentrācija (4. kritērijs), un toksicitāti ūdens organismiem (1.kritērijs).  1.2. Produkts, kas iepakots aerosolā, nedrīkst saturēt propelentus.  2. PRODUKTA MARĶĒJUMA PRASĪBAS  Visi produkti jāpiegādā ar precīziem norādījumiem par dozēšanu.  3. IEPAKOJUMA PRASĪBAS  Produktiem iepakojumā ar dozatoru jābūt pārdošanā kā atkārtotai uzpildīšanai paredzētas sistēmas daļai. |

# ZPI prasības un kritēriji līdzekļiem trauku mazgāšanai ar rokām

|  |  |
| --- | --- |
| **Iepirkuma dokumentu sastāvdaļas** | **ZPI prasības un kritēriji** |
| Iepirkuma priekšmets | Trauku mazgāšanai ar rokām paredzēti videi draudzīgi līdzekļi. |
| Tehniskās specifikācijas | 1. ĶĪMISKĀS PRASĪBAS  Produktiem ir jāatbilst ES ekomarķējuma kritērijiem cietā seguma tīrīšanas līdzekļiem (ES 2017/1217)[[2]](#footnote-2) attiecībā uz aizliegtām vielām kuras nedrīkst būt iekļautas produkta sastāvā nekādā koncentrācijā, vai ierobežota lietojuma vielām, kur nedrīkst būt pārsniegta norādītā koncentrācija (4. kritērijs), un toksicitāti ūdens organismiem (1.kritērijs).  2. MARĶĒJUMA PRASĪBAS  Visi produkti jāpiegādā ar precīziem norādījumiem par dozēšanu. |

# ZPI prasības un kritēriji veļas mazgāšanas līdzekļiem un iepriekšējas apstrādes traipu tīrītājiem

|  |  |
| --- | --- |
| **Iepirkuma dokumentu sastāvdaļas** | **ZPI prasības un kritēriji** |
| Iepirkuma līguma priekšmets | Videi draudzīgi veļas mazgāšanas līdzekļi un iepriekšējas apstrādes traipu tīrītāji. |
| Tehniskās specifikācijas | 1. ĶĪMISKĀS PRASĪBAS  1.1. Produktiem ir jāatbilst ES ekomarķējuma kritērijiem cietā seguma tīrīšanas līdzekļiem (ES 2017/1217)[[3]](#footnote-3) attiecībā uz aizliegtām vielām kuras nedrīkst būt iekļautas produkta sastāvā nekādā koncentrācijā, vai ierobežota lietojuma vielām, kur nedrīkst būt pārsniegta norādītā koncentrācija (4. kritērijs), un toksicitāti ūdens organismiem (1.kritērijs).  1.2. Produkta etiķetē, drošības datu lapā (DDL) un citās attiecīgās tehnisko datu lapās norādīto sastāvdaļu sarakstā nedrīkst iekļaut fosfātus.  2. DOZĒŠANAS PRASĪBAS  2.1 Ieteicamā deva normāli netīru tekstilizstrādājumu (augstas efektivitātes veļas mazgāšanas līdzekļi, krāsām droši veļas mazgāšanas līdzekļi) un viegli netīru tekstilizstrādājumu (zemas efektivitātes veļas mazgāšanas līdzekļi) mazgāšanai ūdenī ar cietību 2,5 mmol CaCO3/l (vidēji cietā ūdenī) nepārsniedz attiecīgi šādas robežvērtības:  2.1.1.augstas efektivitātes veļas mazgāšanas līdzekļi – 17,0 g/kg mazgājamās veļas (pulveri/tabletes) vai 17,0 ml/kg mazgājamās veļas (šķidrumi);  2.1.2 krāsām droši mazgāšanas līdzekļi – 17,0 g/kg mazgājamās veļas (pulveri/tabletes) vai 17,0 ml/kg mazgājamās veļas (šķidrumi);   * + 1. zemas efektivitātes veļas mazgāšanas līdzekļi – 17,0 g/kg mazgājamās veļas (pulveri/tabletes) vai 17,0 ml/kg mazgājamās veļas (šķidrumi).   Ja piemēro ieteikumus priekšmazgāšanai un turpmākai mazgāšanai, kopējā ieteicamā deva (priekšmazgāšanai un turpmākai mazgāšanai) atbilst maksimālajai devai.  3. MARĶĒJUMA PRASĪBAS  Visi produkti jāpiegādā ar precīziem norādījumiem par dozēšanu. |
| Iepirkuma līguma izpildes noteikumi | Attiecībā uz veļas mazgāšanas līdzekļiem jāsniedz informācija par ieteicamo mazgāšanas temperatūru. |

# ZPI prasības un kritēriji mazgāšanas līdzekļiem un skalošanas līdzekļiem trauku mazgājamām mašīnām

|  |  |
| --- | --- |
| **Iepirkuma dokumentu sastāvdaļas** | **ZPI prasības un kritēriji** |
| Iepirkuma līguma priekšmets | Trauku mazgājamām mašīnām paredzēti videi draudzīgi mazgāšanas līdzekļi un skalošanas līdzekļi. |
| Tehniskās specifikācijas | 1. ĶĪMISKĀS PRASĪBAS  1.1. Produktiem ir jāatbilst ES ekomarķējuma kritērijiem cietā seguma tīrīšanas līdzekļiem (ES 2017/1217)[[4]](#footnote-4) attiecībā uz aizliegtām vielām kuras nedrīkst būt iekļautas produkta sastāvā nekādā koncentrācijā, vai ierobežota lietojuma vielām, kur nedrīkst būt pārsniegta norādītā koncentrācija (4. kritērijs), un toksicitāti ūdens organismiem (1.kritērijs).    1.2. Produkta etiķetē, drošības datu lapā (DDL) un citās attiecīgās tehnisko datu lapās norādīto sastāvdaļu sarakstā nedrīkst iekļaut šādas sastāvdaļas: fosfāti.  2. MARĶĒJUMA UN IEPAKOJUMA PRASĪBAS  2.1. Visi produkti jāpiegādā ar precīziem norādījumiem par dozēšanu.  2.2. Kartona iepakojuma sastāvā ir ≥ 80 procenti reciklētu materiālu. |

# ZPI prasības un kritēriji saimniecības precēm

|  |  |
| --- | --- |
| **Iepirkuma dokumentu sastāvdaļas** | **ZPI prasības un kritēriji** |
| Iepirkuma līguma priekšmets | Roku ziepes, higiēnas papīrs. |
| Tehniskās specifikācijas | 1. ROKU ZIEPES   (prasība tiek piemērota, ja tiek iepirkts attiecīgais produkts)  Vismaz (ieteicams – 70) % pēc pirkuma apjoma no visām roku ziepēm, kuras pretendentam ir jāpiegādā līgumslēdzējai iestādei līguma ietvaros, ir jāatbilst ES ekomarķējuma tehniskajām prasībām attiecībā uz noskalojamiem kosmētikas līdzekļiem.  2. HIGIĒNAS PAPĪRS  (prasība tiek piemērota, ja tiek iepirkts attiecīgais produkts)  Visām salvešpapīra precēm, kuras pretendentam ir jāpiegādā līgumslēdzējai iestādei līguma ietvaros, ir jāatbilst prasībām, kas paredzētas [standarta EN ISO 14024 I tipa ekomarķējumā, ko nosaka līgumslēdzēja iestāde]. |

# ZPI prasības un kritēriji tīrīšanas pakalpojumiem

|  |  |
| --- | --- |
| **Iepirkuma dokumentu sastāvdaļas** | **ZPI prasības un kritēriji** |
| Iepirkuma līguma priekšmets | Videi draudzīgi tīrīšanas pakalpojumi |
| Atlases kritēriji | 1. PRETENDENTA PIEREDZE   Pretendents ir pieredzējis tīrīšanas pakalpojumu sniegšanā. |
| Tehniskās specifikācijas | 1. PRASĪBAS TĪRĪŠANAS UN MAZGĀŠANAS LĪDZEKĻIEM UN PIEDERUMIEM  Tīrīšanas līdzekļiem, ko izmanto uzņēmumi, kas sniedz tīrīšanas pakalpojumus, jāatbilst attiecīgajiem ZPI kritērijiem par izmantojamajiem tīrīšanas līdzekļiem. |
| Līguma izpildes noteikumi  (*attiecas uz līgumiem, kas noslēgti par regulāru telpu uzkopšanu un līguma darbības termiņš pārsniedz 6 mēnešus*) | 1.  PĀRSKATS PAR VIDES VADĪBAS SISTĒMU  Pēc pirmajiem sešiem līguma darbības mēnešiem un vēlāk katra līguma darbības gada beigās piegādātājam jāiesniedz pārskats, norādot izmantoto tīrīšanas līdzekļu nosaukumus un daudzumu. Attiecībā uz produktiem, kas nav minēti sākotnējā piedāvājumā, piegādātājs iesniedz vajadzīgos pierādījumus par atbilstību tehniskajām specifikācijām.  2. PERSONĀLS UN DARBA ORGANIZĀCIJA  Visam tīrīšanas pakalpojumu sniegšanā nodarbinātajam personālam jānodrošina regulāra kvalifikācijas celšana tādu darbu veikšanā, kas saistīti ar līguma priekšmetu. Kvalifikācijas celšanas pasākumiem jāaptver apmācības par tīrīšanas līdzekļiem, metodēm, aprīkojumu un izmantojamām ierīcēm, kā arī atkritumu apsaimniekošanas jautājumi un veselības, drošības un vides aizsardzības aspekti. |

**6. Iekštelpu apgaismojums**

Prasības unkritēriji attiecas uz iekštelpu apgaismojuma iepirkumiem. Attiecībā uz šīm prasībām un kritērijiem iekštelpu apgaismojums ir lampas, apgaismes iekārtas (apgaismes armatūra) un apgaismes vadības ierīces, kas atrodas ēku iekštelpās. Kritēriji neattiecas uz dažādiem īpaša apgaismojuma veidiem (piemēram, krāsainu apgaismojumu, vitrīnu, skatuves, reklāmas u.tml. apgaismojumu). Atkarībā no iepirkuma mērķiem, tiek piedāvāti trīs dažādi kritēriju kopumi:

a)  resursus taupošu un energoefektīvu lampu iegādei;

b)  jauna apgaismojuma sistēmas projektēšanai vai esošās apgaismojuma sistēmas renovācijai;

c)  uzstādīšanas darbam.

Ar terminu "lampa" šeit apvienota spuldze, diode un gaismeklis.

# 6.1. ZPI prasības un kritēriji lampām

|  |  |
| --- | --- |
| **Iepirkuma dokumentu sastāvdaļas** | **ZPI prasības un kritēriji** |
| Iepirkuma līguma priekšmets | Resursus taupošas un energoefektīvas lampas |
| Tehniskās specifikācijas | 1. GAISMAS ATDEVE  1.1. Nomaiņas lampām, kas paredzētas esošajām ierīcēm, jābūt tādai gaismas atdevei, kas vienāda vai lielāka par attiecīgās enerģijas klases minimālo efektivitāti, kas norādīta tabulā.   |  |  | | --- | --- | | **Lampas tips** | **Attiecīgā enerģijas klase** | | Pārējās lampas, tostarp LED un gāzizlādes lampas | A+ |   *Piezīme*. Jāizmanto jaunākā energoefektivitātes klases definīcija.  1.2. Lampām, kas paredzētas jaunām un renovētām ierīcēm, jābūt tādai gaismas atdevei, kas vienāda vai lielāka par attiecīgās enerģijas klases minimālo efektivitāti, kas norādīta tabulā turpmāk.   |  |  | | --- | --- | | **Lampas tips** | **Attiecīgā enerģijas klase** | | Visas lampas ar krāsu atveidojuma koeficientu Ra>=90 (ja tas ir nepieciešams ēkā veicamajai darbībai) | B | | Pārējās lampas | A |   *Piezīme*. Jāizmanto jaunākā energoefektivitātes klases definīcija  2. EKSPLUATĀCIJAS LAIKS  Lampām, kas paredzētas jaunām un renovētām ierīcēm, un nomaiņas lampām, kas paredzētas esošajām ierīcēm, jābūt tādam ekspluatācijas laikam, kas nav mazāks par L90B50 pie 50 000 h vai L80B50 pie 100 000h. |
| Piedāvājuma izvērtēšanas kritēriji | 1. EKSPLUATĀCIJAS LAIKS  Papildus punktus piešķir, ja lampas ekspluatācijas laiks ir lielāks nekā L90B50 pie 50 000h vai L80 B50 pie 100 000h. |

# 6.2. ZPI prasības un kritēriji iekštelpu apgaismojuma projektam

|  |  |
| --- | --- |
| **Iepirkuma dokumentu sastāvdaļas** | **ZPI prasības un kritēriji** |
| Iepirkuma līguma priekšmets | Resursus taupošs un energoefektīvs projekts jaunām apgaismojuma sistēmām vai esošās apgaismojuma sistēmas renovācijai |
| Atlases kritēriji | Ja piegādātājs izstrādās jaunu apgaismojuma sistēmu, tas iesniedz pierādījumu, ka iekštelpu apgaismojuma sistēmas renovācijas projektu izstrādās darbinieki ar pieredzi līdzīgu projektu izstrādē iepriekšējo 5 gadu laikā un/vai ar piemērotu profesionālo kvalifikāciju gaismas tehnikas projektēšanā vai dalību profesionālā organizācijā apgaismojuma projektēšanas jomā. |
| Tehniskās specifikācijas | 1. APGAISMOJUMA ĪPATNĒJĀJAUDA  Ja apgaismojumu paredzēts uzstādīt visā ēkā, apgaismojuma maksimālā patērētā jauda visā ēkā, dalot ar kopējo platību, nedrīkst pārsniegt zemāk norādītās vērtības.   |  |  | | --- | --- | | **Ēkas tips** | **Apgaismojuma īpatnējā jauda,** (W/m2) | | Autostāvvieta | 2,5 | | Tiesa | 14 | | Izstāžu zāle, muzejs | 9 | | Ugunsdzēsēju depo | 12 | | Tālākizglītība | 13 | | Slimnīca | 12 | | Bibliotēka | 12 | | Birojs (galvenokārt nodalītā tipa) | 13 | | Birojs (galvenokārt atvērtais plānojums) | 11 | | Policijas iecirknis | 14 | | Pasta nodaļa | 14 | | Cietums | 9 | | Sabiedriska zāle | 9 | | Dzīvojamās telpas | 11 | | Dzīvojamās telpas (tikai kopējās) | 6 | | Skola | 8 | | Sporta centrs | 9 | | Pašvaldības ēka | 13 |   2. APGAISMOJUMA NORMALIZĒTĀ ĪPATNĒJĀ JAUDA  Ja apgaismojumu uzstāda individuālā vietā vai ēkas daļā, apgaismojuma maksimālā patērētā jauda šajā vietā, dalot ar kopējo platību un ar tās apgaismotību, kas izteikta 100 luksu vienībās, nedrīkst pārsniegt zemāk norādītās vērtības.   |  |  | | --- | --- | | **Telpas veids** | **Apgaismojuma normalizētā**  **īpatnējā jauda**  *(W/m2/100 lx)* | | Guļamistabas | 7,5 | | Ēdnīcas | 3,5 | | Autostāvvietas | 2,2 | | Kustības telpas, tostarp lifti, kāpņu telpas | 3,2 | | Konferenču telpas | 2,8 | | Sporta zāles | 2,8 | | Vestibili | 2,8 | | Slimnīcu palātas un procedūru telpas | 4 | | Virtuves (mājsaimniecību) | 5 | | Virtuves (restorānu) | 2,8 | | Laboratorijas | 2,8 | | Bibliotēkas | 3,2 | | Atpūtas telpas — lielas | 6 | | Atpūtas telpas — mazas | 7,5 | | Biroji (atvērtais plānojums) | 2,3 | | Biroji (nodalītā tipa) | 3 | | Rūpnīcu telpas | 3,2 | | Pasta telpas/vadības pultis | 3,2 | | Cietumu kameras | 4 | | Reģistrācijas vieta (piem. slimnīcā/viesnīcā) | 4 | | Tualetes, vannas istabas | 5 | | Mazumtirdzniecības telpas | 3,5 | | Mācību telpas | 2,3 | | Noliktavas | 3,2 | | Uzgaidāmās telpas | 3,2 |   3. APGAISMES VADĪBAS IERĪČU PROJEKTĒŠANA UN UZSTĀDĪŠANA  3.1. Reti apmeklētās telpās apgaismojums jākontrolē ar kustību sensoru, kas izslēdz apgaismojumu pēc tam, kad telpa ir tukša, ja vien nav apdraudēta drošība vai drošums.  3.2. Apgaismojums telpās, kas nav aizņemtas naktīs vai nedēļas nogalēs un kur var nejauši atstāt apgaismojumu, jāaprīko ar laika relejiem vai kustību sensoru, lai apgaismojums izslēgtos pēc tam, kad telpa ir tukša naktīs vai nedēļas nogalēs.  3.3. Apgaismojuma vadībai telpās ar sānu logiem jābūt sadalītai tā, lai apgaismojuma rindas, kas ir paralēli tuvāk logam, varētu izslēgt atsevišķi.  3.4. Apgaismojumam birojos, konferenču telpās, skolu klašu telpās un laboratorijās jābūt ierīkotiem pieejamiem slēdžiem, ko var izmantot telpu iemītnieki un kas atrodas ērtās vietās. |
| Piedāvājuma izvērtēšanas kritēriji | 1. APGAISMOJUMS AR REGULĒJAMU APGAISMES INTENSITĀTI  Papildu punktus par telpām, kurās būtu ieteicama gaismas intensitātes regulēšana (neskaitot birojus, konferenču telpas, klašu telpas un laboratorijas, kurās apgaismojuma intensitātes regulēšana ir nepieciešama), piešķir atbilstīgi kopējai regulējamā apgaismojuma jaudas procentuālajai attiecībai šādās telpās, kurās iespējams regulēt apgaismojuma intensitāti. Lai to varētu uzskatīt par apgaismojumu ar regulējamu apgaismes intensitāti, apgaismojumam jābūt regulējamam automātiski, lai apgaismes ierīču ekspluatācijas sākumā, kad lampas un apgaismes ierīces ir tīras un spožas, apgaismojumam var regulēt intensitāti tā, lai nodrošinātu nepieciešamo vienmērīgo un nežilbinošo apgaismotību. Ja telpā ir pieejama dienasgaisma, jāierīko automātiskās vadības ierīces, kas reaģē uz dienasgaismu.  2. APGAISMOJUMS, KAS NEMIRGO  Papildus punktus piešķir, ja apgaismojumam ir veikti apgaismojuma mirgošanas (flickering) testi, kas apliecina lampas nemirgošanu tās darbības laikā.  3. APGAISMOJUMA ĪPATNĒJĀ UN NORMALIZĒTĀ ĪPATNĒJĀ JAUDA  Papildu punktus piešķir, ja īpatnējā jauda ir mazāka par 90 procenti no tām vērtībām, kas norādītas iepriekš tabulā 1. punkta prasībā vai ja normalizētā īpatnējā jauda ir mazāka par 90 procenti no tām vērtībām, kas norādītas iepriekš tabulā 2.punkta prasībā. |

# 6.3. ZPI prasības un kritēriji iekštelpu apgaismojuma uzstādīšanai

|  |  |
| --- | --- |
| **Iepirkuma dokumentu sastāvdaļas** | **ZPI prasības un kritēriji** |
| Iepirkuma līguma priekšmets | Jaunu apgaismojuma sistēmu resursus taupoša un energoefektīva uzstādīšana vai esošās apgaismojuma sistēmas renovācija |
| Atlases kritēriji | Ja piegādātājs uzstādīs jaunu vai renovētu apgaismojuma sistēmu, tas iesniedz pierādījumu, ka uzstādīšanu veiks darbinieki ar pieredzi līdzīgu pakalpojumu vai piegāžu nodrošināšanā iepriekšējo 5 gadu laikā un/vai ar piemērotu profesionālo kvalifikāciju elektrotehnikā un inženiertīklu jomā vai dalību profesionālā organizācijā apgaismojuma jomā. |
| Tehniskās specifikācijas | 1. NEPIECIEŠAMIE NORĀDĪJUMI  Piegādātājs attiecībā uz jaunām vai renovētām apgaismojuma sistēmām iesniedz šādus norādījumus:   * 1. apgaismes iekārtu montāžas/uzstādīšanas instrukcijas norādījumus aizliegts izjaukt bez saskaņošanas ar ražotāju vai pieaicinot apmācītu/ kvalificētu speciālistu;   2. norādījumus lampu nomaiņai un norādījumus, kuras lampas var izmantot apgaismes iekārtās, nepalielinot norādīto īpatnējo jaudu, tikai gadījumos, kad lampas nomaiņa ir piemērota nekvalificētai personai, vai arī norādes par kvalificētas/apmācītas personas iesaisti pretējā gadījumā;   3. norādījumus, kā lietot un uzturēt apgaismes vadības ierīces, ar norādījumu, ka bez ražotāja atļaujas aizliegts atvērt korpusu;   4. norādījumus kustības sensoriem, kā regulēt to jutību un laika aizturi, un ieteikumus, kā to labāk darīt, lai nodrošinātu vizuālās vajadzības bez pārmērīgas enerģijas patēriņa palielināšanas;   5. norādījumus vadības ierīcēm, kas reaģē uz dienasgaismu, kā tās atkārtoti kalibrēt un regulēt, piemēram, ņemot vērā izmaiņas telpas izkārtojumā;   6. norādījumus laika relejiem, kā regulēt izslēgšanas laiku, un ieteikumus, kā to labāk darīt, lai nodrošinātu iemītnieku vajadzības bez pārmērīgas enerģijas patēriņa palielināšanas.   2. VIDES AIZSARDZĪBAS PASĀKUMI  Piegādātājs veic atbilstošus apkārtējās vides aizsardzības pasākumus, lai samazinātu un reģenerētu atkritumus, kas radušies jaunas vai renovētas apgaismojuma sistēmas uzstādīšanas laikā. Visas izlietotās lampas, apgaismes iekārtas un apgaismes vadības ierīces jāsašķiro un jānosūta reģenerēšanai saskaņā ar Ministru kabineta 2014.gada 8.jūlija noteikumiem Nr.388 "Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība". |
| Iepirkuma līguma izpildes noteikumi | 1. Piegādātājs nodrošina, lai jaunas vai renovētas apgaismojuma sistēmas un vadības iekārtas darbojas pareizi un neizmanto vairāk enerģijas, nekā tas ir nepieciešams.   * 1. kustības sensoru jutību un laika aizturi iestata noteiktā līmenī, kas atbilst iemītnieku vajadzībām un nevajadzīgi nepatērē enerģiju;   2. Pārbauda, vai kustības sensori darbojas pareizi un ir pietiekami jutīgi, lai uztvertu iemītnieku parastu kustību;   3. Vadības ierīces, kas reaģē uz dienasgaismu, kalibrē tā, lai tās izslēdz apgaismojumu, kad dienasgaisma ir pietiekama;   4. Apgaismojuma intensitātes regulatoru kalibrē tā, lai tas uzturētu telpā nepieciešamā apgaismojuma dienasgaismas un elektriskās gaismas kombinētu līmeni;   5. Laika relejiem iestata atbilstošus izslēgšanās laikus, lai nodrošinātu iemītnieku vajadzības bez pārmērīgas enerģijas patēriņa palielināšanas;   2. Ja pēc telpas lietošanas uzsākšanas apgaismes vadības ierīces šķietami neatbilst iepriekšminētajām prasībām, Piegādātājs noregulē un/vai atkārtoti kalibrē vadības ierīces, lai tās atbilstu.  3. Piegādātājs nodrošina, lai apgaismojuma aprīkojums (tostarp lampas, apgaismes iekārtas un apgaismes vadības ierīces) tiktu uzstādīts tieši tā, kā norādīts sākotnējā projektā. |

# 7. Ielu apgaismojums un satiksmes signāli

Ielu apgaismojums ir stacionāras apgaismes ierīces, kas diennakts tumšajās stundās paredzētas labas redzamības nodrošināšanai sabiedriskā transporta zonās, lai veicinātu satiksmes drošību, transporta plūsmu un sabiedrības drošību. Tas ietver gājēju ceļu un veloceliņu funkcionālo apgaismojumu, kā arī ielas un apdzīvotu vietu publiskā lietojumā esošu ceļu braucamās daļas apgaismojumu. Uz ielu apgaismojumu nav attiecināms tuneļu apgaismojums, privāto autostāvvietu apgaismojums, komerciālo vai rūpniecisko āra apgaismojums, sporta laukumu apgaismojums vai dekoratīvās apgaismes iekārta.

Satiksmes signāli ir sarkanas, dzeltenas un zaļas signālgaismas, kas ietvertas apaļos 200 mm un 300 mm korpusos un kas paredzētas ceļu satiksmei (neattiecas uz pārvietojamām signālgaismām).

Prasības un kritēriji saistīti ar ielu apgaismojuma un satiksmes signālu darbību, bet nav attiecināmi uz stabiem, būvniecības stiprinājumiem vai cita veida balstiem un izmantojamām nostiprināšanas ierīcēm.

# ZPI prasības un kritēriji ielu apgaismojuma aprīkojumam

|  |  |
| --- | --- |
| **Iepirkuma dokumentu sastāvdaļas** | **ZPI prasības un kritēriji** |
| Iepirkuma līguma priekšmets | Augstas efektivitātes apgaismojuma aprīkojums (lampas, droseles, apgaismes ierīces) |
| Tehniskās specifikācijas | 1.  GAISMEKĻU EFEKTIVITĀTE  Pretendents nodrošina apgaismojuma sistēmas, kurām kā gaismas avots kalpo gaismas diodes.  Uzstādāmo apgaismes ierīču gaismekļu efektivitāte ir augstāka par 137 lm/W.  *Piemēro, ja pašreizējā apgaismes ierīcē gaismas avotus vai gaismekļus aizstās un netiks veikta pārveidošana.*  2. DIMMĒŠANAS IESPĒJAS  Pretendenta piedāvātajiem gaismekļiem ir jābūt saderīgiem ar aptumšošanas funkciju.  3. JAUDAS KOEFICIENTS  Uzstādāmā LED gaismekļa jaudas koeficients ir ≥ 0,92.  4. RAŽOJUMU EKSPLUATĀCIJAS LAIKS, REZERVES DAĻAS UN GARANTIJA  Jebkuriem gaismas avotiem, kuru pamatā ir gaismas diodes, kalpošanas laiks ir vismaz 100 000h (L90B10) pie 25°C.  Uz LED moduļu remontu vai attiecīgu rezerves daļu nodrošināšanu, kuriem rodas pēkšņa darbības kļūme, attiecas garantija, kura ilgst piecus gadus no uzstādīšanas datuma.  Rezerves daļām jābūt tādām pašām kā oriģinālajām daļām, taču, ja tas nav iespējams, drīkst izmantot līdzvērtīgas rezerves daļas, kas veic tādu pašu funkciju tādā pašā vai augstākā veiktspējas līmenī.  5. GAISMEKĻA AIZSARDZĪBAS KLASE  Gaismekļiem uz M un C klases ceļiem jābūt aprīkotiem ar optisko sistēmu, kuras gaismekļa aizsardzības klase ir vismaz IP65. P klases ceļu gaismekļu aizsardzības klase ir IP55 vai augstāka atkarībā no vietējiem apstākļiem. |
| Piedāvājuma izvērtēšanas kritēriji | 1.UZLABOTA GAISMEKĻU KVALITĀTEPunktu skaitu līdz X piešķir pretendentiem, kas spēj nodrošināt gaismas avotus vai gaismekļus, kuri pārsniedz tehniskajā specifikācijā noteikto obligāto gaismekļu efektivitāti. |

# ZPI prasības un kritēriji ielu apgaismojuma projektam

|  |  |
| --- | --- |
| **Iepirkuma dokumentu sastāvdaļas** | **ZPI prasības un kritēriji** |
| Iepirkuma līguma priekšmets | Resursus taupošs un energoefektīvs projekts jaunām apgaismojuma sistēmām vai esošās apgaismojuma sistēmas renovācijai |
| Atlases kritēriji | Ja piegādātājs izstrādās jaunu apgaismojuma sistēmu, tas iesniedz pierādījumu, ka ielu apgaismojuma projektu izstrādās darbinieki ar pieredzi līdzīgu projektu izstrādē iepriekšējo trīs gadu laikā un/vai ar piemērotu profesionālo kvalifikāciju gaismas tehnikā vai dalību profesionālā organizācijā apgaismojuma projektēšanas jomā. |
| Tehniskās specifikācijas | 1. MAKSIMĀLAIS ENERGOEFEKTIVITĀTES RĀDĪTĀJS  1.1. Ja satiksmes maršrutam (ME vai MEW klase standartā LVS CEN/TR 13201-1:2015 "Ceļu apgaisme. 1. daļa: Vadlīnijas apgaismes klases izvēlei") paredzēts izstrādāt jaunu apgaismojuma sistēmu, maksimālais energoefektivitātes rādītājs, ko iegūst, ja sistēmas vidējo jaudu izdala ar nepieciešamo ceļa virsmas spilgtumu un apgaismojamo laukumu, nedrīkst pārsniegt zemāk norādītās vērtības.   |  |  | | --- | --- | | Lampas jauda, *(W)* | Maksimālais energoefektivitātes rādītājs, *(W/cd/m2* · *m2)* | | W ≤ 55 | 0,974 | | 55 < W ≤ 155 | 0,824 | | 155 < W | 0,674 |   1.2. Ja jaunu apgaismojuma sistēmu paredzēts izstrādāt pretrunīgai zonai, piemēram, ceļu krustojumam, iepirkšanās ielai vai dzīvojamās zonas ielai, kājceliņam vai veloceliņam (CE vai S klase standartā LVS CEN/TR 13201-1:2015 "Ceļu apgaisme. 1. daļa: Vadlīnijas apgaismes klases izvēlei maksimālais energoefektivitātes rādītājs, ko iegūst, ja sistēmas vidējo jaudu izdala ar nepieciešamo horizontālo apgaismotību un apgaismojamo laukumu, nedrīkst pārsniegt zemāk norādītās vērtības.   |  |  | | --- | --- | | **Nepieciešamā apgaismotība,** *(luksi)* | **Maksimālais energoefektivitātes rādītājs,** *(W/lx· m2)* | | E ≤ 15 luksi | 0,054 | | E > 15 luksi | 0,044 | |
| Piedāvājuma izvērtēšanas kritēriji | 1. Ja paredzēts izstrādāt jaunu apgaismojuma sistēmu, papildu punktus piešķir, ja energoefektivitātes rādītāji ir mazāki par 90 procenti no tiem, kas sniegti iepriekš atbilstošajās tabulās 1.1. un 1.2. punktā norādītajās prasībās.  2. Ja gaismas intensitātes regulēšana ir nepieciešama un/vai ieteicama, papildu punktus piešķir atbilstīgi gaismas intensitātes regulēšanas procentuālajai attiecībai pret lampas jaudu.  **Piezīme.** Droseļu ar apgaismojuma regulatoru izmantošana ir atkarīga no atrašanās vietas un citiem aspektiem, piemēram, apkārtējās gaismas līmeņa. |

# ZPI prasības un kritēriji ielu apgaismojuma uzstādīšanai

|  |  |
| --- | --- |
| **Iepirkuma dokumentu sastāvdaļas** | **ZPI prasības un pamatkritēriji** |
| Iepirkuma līguma priekšmets | Jaunu apgaismojuma sistēmu resursus taupoša un energoefektīva uzstādīšana vai esošās apgaismojuma sistēmas renovācija |
| Atlases kritēriji | Ja piegādātājs uzstādīs jaunu vai renovētu apgaismojuma sistēmu, tas iesniedz pierādījumu, ka uzstādīšanu veiks darbinieki ar pieredzi līdzīgu pakalpojumu vai piegāžu nodrošināšanā un/vai ar piemērotu profesionālo kvalifikāciju elektrotehnikā un inženiertīklu jomā, vai dalību profesionālā organizācijā apgaismojuma jomā. |
| Tehniskās specifikācijas | 1. NEPIECIEŠAMIE NORĀDĪJUMI  Piegādātājs jaunu vai renovētu apgaismojuma sistēmu uzstādīšanai iesniedz šādus norādījumus:   * 1. apgaismes iekārtu izjaukšanas norādījumus;   2. norādījumus lampu nomaiņai un norādījumus, kuras lampas var izmantot apgaismes iekārtās, nesamazinot norādīto energoefektivitāti;   3. norādījumus, kā lietot un uzturēt apgaismes vadības ierīces;   4. norādījumus vadības ierīcēm, kas reaģē uz dienasgaismu, kā tās atkārtoti kalibrēt un regulēt;  1. norādījumus laika relejiem, kā regulēt izslēgšanas laiku, un ieteikumus, kā to labāk darīt, lai nodrošinātu vizuālās vajadzības bez pārmērīgas enerģijas patēriņa palielināšanas. |
| Iepirkuma līguma izpildes noteikumi | 1. Piegādātājs nodrošina, lai jaunas vai renovētas apgaismojuma sistēmas un vadības iekārtas darbojas pareizi un neizmanto vairāk enerģijas, nekā tas ir nepieciešams.   * 1. Vadības ierīces, kas reaģē uz dienas gaismu, jākalibrē tā, lai tās izslēdz apgaismojumu, kad dienasgaisma ir pietiekama.   2. Laika relejiem iestata atbilstošus izslēgšanās laikus, lai nodrošinātu vizuālās vajadzības bez pārmērīgas enerģijas patēriņa palielināšanas.   Ja pēc sistēmas nodošanas ekspluatācijā apgaismes vadības ierīces šķietami neatbilst iepriekšminētajām prasībām, piegādātājs noregulē un/vai atkārtoti kalibrē vadības ierīces, lai tās atbilstu.  2. Piegādātājs nodrošina, lai apgaismojuma aprīkojums (tostarp lampas, apgaismes iekārtas un apgaismes vadības ierīces) tiktu uzstādīts tieši tā, kā norādīts sākotnējā projektā.  3. Piegādātājs veic atbilstošus apkārtējās vides aizsardzības pasākumus, lai samazinātu un reģenerētu atkritumus, kas radušies jaunas vai renovētas apgaismojuma sistēmas uzstādīšanas laikā. Visas izlietotās lampas, apgaismes iekārtas un apgaismes vadības ierīces jāsašķiro un jānosūta reģenerēšanai saskaņā ar Ministru kabineta 2014.gada 8.jūlija noteikumiem Nr.388 "Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība". |

# ZPI prasības satiksmes signāliem

|  |  |
| --- | --- |
| **Iepirkuma dokumentu sastāvdaļas** | **ZPI prasības** |
| Iepirkuma līguma priekšmets | Energoefektīvu satiksmes signālu iegāde |
| Tehniskās specifikācijas | 1. PATĒRĒTĀ JAUDA  Ja pasūtītājs uzstāda jaunus vai modernizē tehnoloģiski novecojušus satiksmes signālus, signālu moduļu patērētā jauda nepārsniedz zemāk norādītās vērtības.   |  |  | | --- | --- | | **Moduļa tips** | **Ekspluatācijas jauda,** *(25 oC temperatūrā)* | | 300 mm sarkans aplis | 10 | | 200 mm sarkans aplis | 8 | | 300 mm sarkana bulta | 9 | | 300 mm dzeltens aplis | 10 | | 200 mm dzeltens aplis | 8 | | 300 mm dzeltena bulta | 9 | | 300 mm zaļš aplis | 12 | | 200 mm zaļš aplis | 9 | | 300 mm zaļa bulta | 9 |   Tabulā iepriekš norādītās jaudas prasības attiecas uz atsevišķu moduli, nevis visu luksoforu. Šīs vērtības ietver lampas padeves ķēdes enerģijas patēriņu.  2. KALPOŠANAS LAIKS UN REZERVES DAĻAS  LED gaismas avotu aprēķinātais kalpošanas laiks 25 °C temperatūrā:  · L96 — 6000 stundu;  · L70 — 50 000 stundu (prognozēts);  · L0C0 — 3000 stundu vai C10 — 6000 stundu;  · C50 — 50 000 stundu (prognozēts).  Uz tādu LED moduļu remontu vai attiecīgu rezerves daļu nodrošināšanu, kuriem rodas pēkšņa darbības kļūme, attiecas garantija, kura ilgst piecus gadus no uzstādīšanas datuma. Rezerves daļām jābūt tādām pašām kā oriģinālajām daļām, taču, ja tas nav iespējams, drīkst izmantot ekvivalentas rezerves daļas, kas veic tādu pašu funkciju tādā pašā vai augstākā veiktspējas līmenī.  3. APRITES CIKLA IZMAKSAS  Aprites cikla izmaksas aprēķinam (ja tas tiek noteikts kā piedāvājuma izvēles kritērijs), pretendentam jāiesniedz šāda informācija, pamatojoties uz iepirkuma veicēja noteiktajām specifikācijām:  · laikposms, kurā spuldzēm piemēro garantiju pēkšņas darbības kļūmes gadījumos;  · aprēķinātais lampas ekspluatācijas laiks (t. i., laiks, kad lampas gaismas plūsma, kā paredzēts, samazināsies līdz 70 % no sākotnējās gaismas plūsmas);  · lampu iegādes izmaksas (sākumā un attiecībā uz jebkādu nepieciešamu nomaiņu noteiktajā laikposmā);  · jebkādu palīgierīču iegādes izmaksas;  · jebkādu stabu, pamatu un jaunu elektrisko savienojumu iegādes izmaksas;  · uzstādīšanas izmaksas (darba stundas reizina ar darba izmaksu likmēm un pieskaita jebkādas izmaksas par pacelšanas ierīcēm utt.). |
| Piedāvājuma izvērtēšanas kritēriji | 1. APRITES CIKLA IZMAKSAS  (ja tiek noteikta 3. TS prasība)  Maksimāli X punktus piešķir pretendentam, kura piedāvājumā norādītas zemākās aprites cikla izmaksas. Citiem pretendentiem punktus piešķir proporcionāli to norādītajām aprites cikla izmaksām salīdzinājumā ar zemākajām izmaksām, izmantojot šādu formulu: |

Vides aizsardzības un

reģionālās attīstības ministrs J. Pūce

1. KOMISIJAS LĒMUMS (ES) 2017/1217 (2017. gada 23. jūnijs), ar ko nosaka ES ekomarķējuma kritērijus cietā seguma tīrīšanas līdzekļiem <https://eur-lex.europa.eu/legal-content/LV/TXT/PDF/?uri=CELEX:32017D1217&from=LV.> [↑](#footnote-ref-1)
2. KOMISIJAS LĒMUMS (ES) 2017/1217 (2017. gada 23. jūnijs), ar ko nosaka ES ekomarķējuma kritērijus cietā seguma tīrīšanas līdzekļiem <https://eur-lex.europa.eu/legal-content/LV/TXT/PDF/?uri=CELEX:32017D1217&from=LV.> [↑](#footnote-ref-2)
3. KOMISIJAS LĒMUMS (ES) 2017/1217 (2017. gada 23. jūnijs), ar ko nosaka ES ekomarķējuma kritērijus cietā seguma tīrīšanas līdzekļiem <https://eur-lex.europa.eu/legal-content/LV/TXT/PDF/?uri=CELEX:32017D1217&from=LV.> [↑](#footnote-ref-3)
4. KOMISIJAS LĒMUMS (ES) 2017/1217 (2017. gada 23. jūnijs), ar ko nosaka ES ekomarķējuma kritērijus cietā seguma tīrīšanas līdzekļiem <https://eur-lex.europa.eu/legal-content/LV/TXT/PDF/?uri=CELEX:32017D1217&from=LV.> [↑](#footnote-ref-4)